{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":31,"n_cols":6,"rows_kept":31,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Obrascu Iskaza o procjeni učinaka propisa za Nacrt prijedloga zakona o izmjenama i dopunama Zakona o pružanju usluga u turizmu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Azimut travel jdoo","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU","Poštovani, kao predstavnik agencije Azimut travel jdoo iz Zagreba u potpunosti podržavam dopis poslan od strane Udruge Glas podzetnika. Podsjećam na spomenuti dopis u nastavku.\n''Udruga Glas poduzetnika ističe da je djelatnost putničkih agencija usko vezana uz situaciju s virusom COVID-19 u drugim europskim zemljama. Naime, kada ostale europske države otvore svoje granice, prve grupe gostiju možemo slati na putovanja tek za dva mjeseca (outgoing putničke agencije). Agencije koje rade na dolasku stranih turista u Hrvatsku čekat će grupe gostiju još i duže zbog toga što ovise o avio kompanijama koje su reducirale letove ili ne voze prema Hrvatskoj uopće, a do pandemije virusa COVID-19 su veliki promet ostvarivale upravom dolaskom putnika s azijskog tržišta.\n\nVlasnici putničkih agencija svjesni su da prije lipnja ne mogu očekivati goste, što situaciju dodatno otežava. Ističemo da mnogi poduzetnici nemaju drugih prihoda i da se nalaze u vrlo teškoj situaciji. Također, slijedi promjena Zakona o pružanju usluga u turizmu, članak 38. za koji smatramo da izuzetno šteti putničkim agencijama. Navodimo nekoliko stavki za koje smatramo da predstavljaju nelogičnost i oštećuju putničke agencije. \n\nKao prvi problem vidimo problem jamčevine. Naime, prema prijedlogu Zakona potrošači imaju pravo na povrat novca u roku od 14 dana od raskida ugovora. Međutim, ukoliko dođe do slučaja nesolventnosti turističke agencije, moći će od osiguravajućih društava na temelju jamčevine za slučaj nesolventnosti tražiti povrat uplaćenog novca. Ističemo da jamčevina ne pokriva vouchere koji su izdani u 2020. godini putnicima za otkazana putovanja, jer su osiguravajuće kuće poslale dopis u kojemu navode kako je jamčevina sklopljena prije nastanka više sile (pandemija virusa COVID-19). U dopisu su naveli da neće isplaćivati novac potrošačima za izdane vouchere.\n\nOsim navedenog, moramo napomenuti da su mnogim agencijama police jamčevnog osiguranja istekle tijekom 2020. godine te ih nisu mogli produžiti zbog toga što osiguravajuće kuće nisu željele izdati nove police ili su osiguravajuća društva tražila osobna jamstva vlasnika putničkih agencija.\n\nDrugi problem u prijedlogu Zakona je definicija Organizatora i rok za povrat novca klijentima. Naime, smatramo da u Zakonu mora biti jasno definirano da se radi o ODGOVORNOM ORGANIZATORU PUTOVANJA. Osim toga, na razini Europske unije nije jasno definiran isti rok za povrat novaca. Budući da većina putničkih agencija najviše putovanja prodaje u Sloveniji primjerice, nije logično da rok za povrat novca ne bude isti. Apeliramo i na Ministarstvo turizma i sporta da produži povrat novca klijentima do 31. prosinca 2021. godine uz napomenu kako niti jedna putnička agencija ne može u roku 15 dana od datuma prestanka važenja vouchera vratiti novac. Većina potrošača uplatila je novac putem kreditnih kartica. Banke su zaustavile povrat novca preko POS aparate te se za svaki predmet šalje poseban e-mail u banku koja prilično odugovlači s odgovorom. Naime, banke prvo traže da im se doznači novac direktno od agencije na njihov račun jer agencije nemaju više novaca po svojim računima u dospijeću na karticama. Sve to je fizički nemoguće napraviti u 15 dana. Predlažemo da rok bude 60 dana kako bi agencije zbog smanjenog broja radnika to uopće mogle riješiti, a sve uz nadu da ista agencija ima financijska sredstva to vratiti.\n\nSljedeći problem je i u samom koordiniranju povrata. Ako dođe do velikog broja zahtjeva za povratima, a koji nadilaze trenutačnu platežnu mogućnost agencije, kako odrediti prioritete povrata, a da neki od kupaca ne budu zakinuti? U slučaju prijave ili tužbe kako će se zakonski agencija moći zaštititi od kazne, iako joj je bila namjera vratiti novac?\n\nNajveći problem je što prema EU direktivi agencija prodaje \"paket aranžman\", a avio kompanije, hoteli, razni dobavljači unutar Europske unije pojedinačne usluge. Naime, to znači da oni ne  podliježu članku 38.a, a putničke agencije nisu uspjele vratiti veliki dio novca upravo od navedenih dobavljača. Ističemo da se veliki dio novca nalazi i van Europske unije, prema odgovoru naših članova najviše u  Africi i na Novom Zelandu.\n\nZbog pandemije koja traje sad više od godinu dana, čak ne postoji mogućnost da potrošači uzmu druga putovanja jer se boje putovati, ostali su bez posla, ne žele tako daleko planirati, niti agencije mogu nešto ponuditi budući da su granice još uvijek zatvorene. Situaciju dodatno otežava i činjenica da za svako putovanje putnik mora izdvojiti dodatnih 1.000 kuna samo za PCR testove što dodatno otežava odluku na putovanje.\n\n \n\nTakođer, smatramo da se u članku 38. treba navesti da putnici mogu iskoristiti vouchere u idućim mjesecima, pa i u idućoj godini. Naime, prema sadašnjem prijedlogu: Ako putnik ne iskoristi vaučer za sklapanje ugovora o zamjenskom putovanju u paket-aranžmanu u roku iz stavka 2. ovoga članka, smatrat će da je isti raskinut i putnik ima pravo na povrat svih izvršenih plaćanja sukladno stavku 1. ovoga članka. Ističemo da bi se putnik trebao javiti putničkoj agenciji s pismenim zahtjevom oko povrata. Na taj način, pružila bi se prilika putničkim agencijama da se nagode s putnikom o korištenju vouchera do razdoblja kada će granice biti otvorene i bolje prilike za putovanje. \n\n \n\nPutničke agencije do sada nisu dobile pomoć države ni u kojem obliku, osim što su dobili radnici 4.000 kuna što je svaka agencija proslijedila svojem zaposleniku. Vlasnici su svjesni kako će morati tražiti kredit,  ali isti nije moguće dignuti jer svaka institucija traži 1,3 vrijednosti nekretnine u zalog. Međutim, većina naših agencija nije pristala na takav uvjet jer neki nemaju ili ne mogu dati u zalog obiteljsku kuću. \n\nOsim toga, većina agencija svojim radnicima nije smanjivala plaće pa su sukladno tome putničke agencije isplaćivale plaće i iz svojih akumuliranih sredstava ili privatnih pozajmica vlasnika agencija. \n\nVidimo kako ste napisali već svoj zaključak:\n\nIz navedene ankete može se izvesti zaključak da će do stupanja na snagu planiranih izmjena Zakona dio izdanih vaučera biti iskorišten za zamjenska putovanja, te će navedene izmjene Zakona biti od utjecaja na manji broj turističkih agencija, to jest samo one koje su izdale vaučere (polovica od ukupnog broja agencija) i čiji vaučeri do tada ne budu iskorišteni za zamjenska putovanja.\n\n\n\nMeđutim, navod nije točan.  Kao što smo objasnili, putnici ne mogu zamijeniti vouchere za nova putovanja iz već poznatih razloga te trenutno uopće nije situacija da putnik može bezbrižno putovati. Čak i da uzme zamjensko putovanje za dva mjeseca, agencija u ovom trenutku ne zna hoće li se putovanje održati. \n\nOvaj zaključak može se obrazložiti samo na jedan način, a to je da su u anketiranju odgovor dale samo agencije koje rade najam apartmana i koje su mogle zamijeniti vouchere za neku novu uslugu (zamjena termina rezerviranog smještaja). \n\nTu pretpostavku možemo dokazati činjenicom da se od 20. ožujka 2020. godine ne organiziraju grupna putovanja, barem ne u onom obujmu kako je to bilo prije pandemije pa je nemoguće tvrditi da je veći broj Vouchera izdanih od strane putničkih agencija iskorišten. Nadalje, isto se može potvrditi činjenicom da HZJZ izdalo nalog, odnosno preporuku putničkim agencijama o organizaciji grupnih putovanja autobusom, da u autobusu ne smije biti više od 50% popunjenosti kapaciteta (u samom početku je bilo čak i 25% popunjenosti kapaciteta), što je putničkoj agenciji ekonomski neisplativo. Na taj način, ne može se organizirati kvalitetno putovanje. \n\n\n\nIsto tako, navodimo da su u obzir uzeti samo prometi putničkih agencija za vrijeme normalnog rada putničkih agencija i vremena provedenog pod pandemijom pa je nemoguće točno utvrditi pad prometa. U obzir je trebalo uzeti usporedbu prihoda putničkih agencija u periodu od 20.03.2019. - 31.12.2019. i 20.03.2020. - 31.12.2020. te bi se na temelju tih podataka mogao dobiti točan pad prometa. Neke agencije su imale povećanje prihoda u prvom tromjesečju 2020. godine što je generalno smanjilo pad prihoda u analiziranom terminu od strane UHPA-e.\n\nPutničke agencije koje se bave grupnim putovanjima, školskim putovanjima, a kojih je većina u našem području poslovanja, u navedenom terminu nisu imale niti jedne kune prihoda pa je teško prihvatiti činjenicu o padu prometa od samo 70%.\n\nTakođer, nije istina kako će izmjena Zakona utjecati na manji broj turističkih agencija jer raspolažete s krivim podacima. Koliko je vidljivo iz vaše procjene učinka, uzeli ste u obzir samo anketu koju je sprovela UHPA, a to nije relevantan podatak iz razloga što u UHPA-i nisu zastupljene sve putničke agencije članice te to ne može i ne smije biti podatak na temelju kojih se donosi procjena učinka. Osim toga, UHPA nije navela o kojem broju anketiranih agencija je riječ niti koji broj agencija je dao navedene podatke.\n\nNo, kako bi kao Udruga imali konkretne podatke od naših članica, imamo i dodatnu anketu koju su ispunile putničke agencije članice UGP-a te smo došli do sljedećih poraznih podataka. Anketu je ispunilo 60 putničkih agencija među kojima su incoming i outgoing putničke agencije (ni tu opet nisu sve putničke agencije i svi podaci na temelju kojih bi se mogao donijeti pravi sud).\n\nNjihov promet u 2019. godini prema partnerima SAMO U HRVATSKOJ:\n\nprema prijevoznicima (kopneni prijevoz) bio je 39.058.783,00 kn.\nprema prijevoznicima (avio prijevoz) bio je 30.572.217,00 kn.\nprema hotelijerima: 133.109.824,00 kn.\nŠto ukupno čini preko 200.000.000,00 kn prometa unutar Hrvatske, a u što nisu uključeni prometi prema inozemnim partnerima kojih ima daleko više jer veći broj agencija radi outgoing aranžmane (grupna europska putovanja, maturalna putovanja za srednje škole od kojih su 90% aranžmani u inozemstvu).\n\nPromet anketiranih agencija u 2019. godini iznosio je 486.653.290,00kn (gotovo pola milijarde kuna) od čega je Hrvatska ubirala najveći PDV u turizmu, u iznosu 25%.\n\nPad prometa u 2020. u odnosu na 2019.godinu je za 90% agencija u rasponu 80% - 100%, dok su ostali imali nešto manji pad 40% - 80%.\n\nTakođer, 30 putničkih agencija uspjelo je izračunati i konkretno napisati iznos izdanih vouchera koji iznosi 14.909.182,00kn (SAMO 30 PUTNIČKIH AGENCIJA JE ODMAH PO BRISANJU NAVEDENOG ČLANKA DUŽNA navedeni iznos + kreću naplate kredita obzirom da trenutno banke ne razmišljaju o produljenju moratorija niti imaju programe za reprogram obveza koje dolaze na naplatu).\n\nUz sve navedeno morate biti svjesni da u slučaju zatvaranja putničkih agencija propadaju i drugi sektori, a to su prijevoznici koji će u jednom trenutku ostati samo na ugovorenim međugradskim i gradskim linijama. Kako znamo da su to koncesijski prijevozi, usluge povremenog prijevoza putnika možemo zaboraviti, a što će povući velik broj privatnih prijevoznika koji su se opredijelili na povremeni prijevoz u stečaj ili propast.\n\nAko se ne dođe do boljeg rješenja ili ukidanja članka 38.a, u 20 dana vlasnici putničkih agencija će prvo morati otpustiti radnike i proglasiti stečaj, a najviše zbog toga što niti jedna agencija nije uspjela od svojih dobavljača vratiti novac. Osim toga, nisu dobili pomoć države u vidu bespovratnih sredstva te su sve svoje REZERVE iz 2019. godine potrošili na plaćanje fiksnih troškova od ožujka do prosinca 2020. godine. Sada više nemaju sredstva potrebna da bi platili daljnje troškove, a još manje da financiraju daljnje poslovanje. To se odnosi i na prodaju, jer i za prodaju su potrebna sredstva za oglašavanje.\n\n\n\nKupci i dalje zahtijevaju povrate. U slučaju da se članak 38a ukine i kada se proširi vijest da su agencije obavezne izvršiti povrate, kupci će bez obzira na sve tražiti svoj novac s obzirom na to da grupna putovanja nisu u planu u budućnosti.\n\nZaključujemo kako država nije dala bespovratna sredstva niti omogućila dostupne kredite, a ukidanjem vouchera će samo napraviti zadnji udarac i pokopati agencije koje su zadnjih godina plaćale najveću stopu PDV-a od 25%. Također, država je ubirala od tih istih agencija članarine za turističke zajednice, HGK i ostale namete. \n\nIshod takvih postupaka bit će sljedeći:\n\nveći broj radnika na burzi, odnosno, nezaposlenost\npad prihoda države\nnemogućnost odrađivanja grupe koje očekujemo u budućnosti te dolazak stranih turoperatora.\nnezadovoljni potrošači koji su izgubili novac, i potrošači koji su nepovjerljivi prema uslugama na kojima država zarađuje dodatnih 25% PDV-a.''","Nije prihvaćen","Izmjenama i dopunama Zakona o pružanju usluga u turizmu (Narodne novine, br. 42/20) iz travnja 2020. godine, koje su još na snazi, dana je mogućnost turističkim agancijama da za neizvršene paket aranžmane izdaju vaučere, na temelju kojih bi putnik imao pravo na zamjensko putovanje ili povrat novca u roku 14 dana od isteka roka od 180 dana od prestanka posebnih okolnosti. Novi prijedlog izmjena i dopuna Zakona trebao bi stupiti na snagu tokom travnja 2021. godine, dakle godinu dana nakon uvođenja izmjena i dopuna u 2020. godini. \n\nNije moguće prihvatiti prijedlog da rok za izvršenje povrata novca putnicima bude 31.12.2021. Naime zbog nesuklađenja s odredbama Direktive 2015/2302 o putovanjima u paket-aranžmanima i povezanim putnim aranžmanima, u pogledu članka 38.a važećeg Zakona Europska komisija je protiv Republike Hrvatske, 30. listopada 2020. godine, pokrenula druga fazu postupka zbog povrede prava Europske unije (obrazloženo mišljenje), te je donošenje izmjena Zakona kojima se članak 38.a briše nužno radi suklađivanja s navedenom Direktivom i izbjegavanja postupka pred Sudom Europske unije kao i zaštite samih potrošača. \n\nSukladno prijelaznoj odredbi Nacrta prijedloga Zakona, iznimno, uz pristanak putnika vaučer se može iskoristiti za sklapanje ugovora o zamjenskom putovanju u paket-aranžmanu jednake, veće ili niže vrijednosti i/ili kvalitete te izlet ili drugu uslugu putovanja, u roku godine dana od njegovog izdavanja.\n  \nVažećim Zakonom o pružanju usluga u turizmu organizator je definiran kao trgovac koji izravno ili putem drugog trgovca odnosno zajedno s drugim trgovcem kombinira i prodaje ili nudi na prodaju paket-aranžmane ili trgovac koji dostavlja podatke o putniku drugom trgovcu u skladu s točkom 2. podtočkom b) podpodtočkom 5.  članka 7. toga Zakona, a prodavatelj kao trgovac koji nije organizator, a koji prodaje ili nudi na prodaju paket- aranžmane koje kombinira organizator. Navedeni termini i definicije su usklađene s odredbama Direktive 2015/2302 te se kao takvi ne mogu mijenjati. Također, prema Zakonu o pružanju usluga u turizmu za izvršenje paket aranžmana je odgovoran organizator, a ne prodavatelj.\n\nTakođer, Direktiva 2015/2302 propisuje rok od 14 dana za povrat novca putnicima, stoga bi propisivanje drugačijeg roka predstavljalo daljnju povredu prava Europske unije i kršenje prava potrošača.\n\nUjedno skrećemo pažnju na odredbe važećeg Zakona prema kojima organizator i inače mora imati jamčevinu za slučaj nesolventnosti za svaki paket aranžman koji organizira (članak 50. i 51.), a navedene izmjene Zakona se odnose i na navedenu jamčevinu i na vaučer, s obzirom da se isti izdaje umjesto izvršenja već ugovorenog paket aranžmana. Ukoliko putnik po proteku propisnih rokova ne želi iskoristiti vaučer, povrat novca mu je dužna izvršiti agencija u roku od 14 dana od isteka 180 dana od prestanka posebnih okolnosti.\n\nJamčevina je samo osiguranje putniku za slučaj nesolventnosti agencije, to jest ukoliko ona bude nesposobna za pravodobno plaćanje dospjelih obveza u iznosu i u roku dospijeća ili je u stečaju, te bi putnik tek u takvim slučajevima mogao tražiti povrat novca od osiguravajućeg društva.\n\nPrilikom donošenja Zakona koji je usvojen u travnju 2020. godine, na samim počecima pandemije uzrokovane COVID-19, vodili smo se interesima potrošača, naime tada je u čl. 38. a. propisano da je vaučer izdan za neizvršeni ugovor o putovanju u paket-aranžmanu pokriven već ugovorenom jamčevinom za slučaj nesolventnosti i na njemu moraju biti navedeni podaci o jamčevini. No smatramo da je i novim prijedlogom Zakona isto potrebno naglasiti, jer prema informacijama koje su dostupne Ministarstvu osiguravajuća društva su i tijekom 2020. godine sklapala ugovore o osiguranju za slučaj insolventnosti turističkih agencija.\n\nNaglašavamo kako predmetnim izmjenama i dopunama Zakona o pružanju usluga u turizmu (Narodne novine, 42/20), a niti samim Pravilnikom o načinu korištenja vaučera za neizvršene ugovore o putovanju u paket-aranžmanu (Narodne novine, broj 60/20) niti u jednom trenutku nije bila isključena mogućnost da turistička agencija umjesto izdavanja vaučera putniku vrati uplaćena sredstva. To je poslovna odluka turističke agencije te smatramo kako nije bilo zapreke da turističke agencije, promišljajući svoje daljnje poslovanje s korisnicima svojih usluga, u slučajevima kada je moguće izvrše povrat sredstava putnicima.\n\nNastavno na pitanje problema jamčevine, napominjemo da je i prema ranije važećem Zakonu o pružanju usluga u turizmu (NN 68/07, 88/10, 30/14, 89/14 i 152/14) jamčevina za slučaj nesolventnosti bila propisana u obliku polica osiguranja i bankarskih garancija te je, s obzirom na uspostavljenu i ustaljenu praksu, i novim Zakonom o pružanju usluga u turizmu (NN 130/17) zadržan isti sustav zaštite od nesolventnosti. \n\nNaime, zaštita u slučaju nesolventnosti pruža zaštitu kupcu u slučaju nesolventnosti trgovca preko kojeg je rezervirao putovanje. Ovisno o predmetnoj zemlji EU-a ta zaštita može biti fond, osiguranje ili bilo koji drugi mehanizam iz kojega će se izvršiti povrat svih obavljenih plaćanja kupca i, prema potrebi, trošak repatrijacije ako je paket ili povezani putni aranžman uključivao prijevoz.\n\nU vezi s problemima vezanim uz likvidnost turističkih agencija skrećemo pažnju kako je Vlada Republike Hrvatske na sjednici dana 4. veljače 2021. godine donijela Odluku o usvajanju Programa dodjele državnih potpora sektoru turizma i sporta u aktualnoj pandemiji COVID-a 19 u okviru kojeg će se osigurati financijska podrška poduzetnicima koji obavljaju djelatnost u sektoru turizma, uključujući i turističke agencije s ciljem ublažavanja posljedica krize na njihovo poslovanje. Mjere iz tog Programa usmjerene su na nadoknađivanje manjka likvidnosti poduzetnicima u navedenim sektorima i to kroz omogućavanje pristupa financijskim sredstvima uz uvjete povoljnije od uobičajenih na financijskim tržištima, a radi osiguranja opstanka, očuvanja zaposlenosti i ublažavanja teškoća u poslovanju za vrijeme trajanja krize te stvaranja preduvjeta za što brži oporavak nakon krize te se nadamo da će isto povoljno utjecati i na status turističkih agencija."]
[2,"Sandra Barbiš","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU","Poštovani,\nu potpunosti podržavam tekst Zajednice društava turističkih vodiča Hrvatske pod naslovom \"Besramno ponižavanje baštine, struke i hrvatskih turističkih vodiča\" Ovakav zakon, kojim se gotovo bez provjera -ili s nejasnim kriterijima provjere- dozvoljava svima da vode neće doprinijeti kvaliteti usluge. \n\nSandra Barbiš","Primljeno na znanje","Nije konkretna primjedba na Obrazac, već općeniti komentar."]
[3,"IVICA ŠKRILJEVEČKI","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU","Izjava Udruge turističkih vodiča Zadra – „Donat“\nPoštovano Ministarstvo turizma i sporta Republike Hrvatske. Turistički vodiči grada Zadra šalju vam ovaj dopis kojim izražavamo svoje najdublje razočaranje aktivnostima, radnjama i pokušajima da se naša struka i aktivnost turističkog vođenja deregulira na najgrublji nepravedan način.\nTuristički vodiči grada Zadra stvarna su inkarnacija zadarskog kulturnog turizma, štitonoše zadarskog i hrvatskog kulturnog identiteta u ovom kontekstu globalne civilizacijske mobilnosti. Dozvolite da vas podsjetimo da je turističko vođenje (1) kompetencija i (2) socioekonomska aktivnost kreativnog interkulturološkog komuniciranja s ciljem stvaranja pamtljivog i transformirajućeg iskustva kod turista i posjetitelja. Ukoliko je danas vodeći turistički „mainstream“ tzv. doživljajni turizam, onda jedino zadarski i hrvatski turistički vodiči kroz svoje vještine interpretiranja i pričanja priča (eng. storytelling) u spoju sa ljubavlju i emocionalnim angažmanom, mogu našim dragim turistima i posjetiteljima otkriti autentičnu dušu našeg povijesno-kulturnog nasljeđa te kompleksnog prostorno-vremenskog buketa povijesnih i kulturnih artefakata i ljudskih aktivnosti, stavova i vrijednosti koji se uobičajeno nazivaju hrvatskim kulturnim identitetom.\nDa bi se uspješno kreiralo pamtljivo i transformirajuće turističko iskustvo potrebne su sljedeće sastavnice: (1) hardware – odnosno svi raspoloživi resursi kojima određena turistička destinacija raspolaže u određenom prostorno-vremenskom kontekstu, (2) software – odnosno proizvodi, usluge i iskustva koji se mogu nuditi i cjenovno valorizirati na turističkom tržištu, (3) orgware – odnosno logistički, tehnološki, organizacijski i menadžerski sustavi kojima će se sklop hardwarea i softwarea ponuditi, distribuirati i naplatiti od potrošača, te (4) humanware – odnosno ljudski (radni) potencijal određene destinacije i/ili zemlje, bez čijih kompetencija (čitaj znanja, vještina, profesionalne etike i emocionalnog angažmana), ništa nije moguće realizirati. Turistički vodiči grada Zadra su kroz svoja vođenja direktno odgovorni za brendiranje destinacije i njenog kulturnog identiteta. Nijedan turistički vodič koji nije s uspjehom prošao kroz edukaciju organiziranu od strane predavača, znanstvenika i stručnjaka koji žive i rade u Zadru i Hrvatskoj, ne može na vjerodostojan i kvalitetan način pričati priče o cvijetu soli, umaku Pašmanero, posedarskom pršutu, oradi i brancinu iz našeg mora, velebitskom kozjem mlijeku, ninskom šokolu, paškom siru, pečenoj janjetini i lešo kozletini, benkovačkom prisnacu, preškim lavandijerama, zadarskim benediktinkama itd. Nijedan strani turistički vodič koji nije položio posebni dio programa vezanog za lokalni, regionalni i nacionalni korpus hrvatske kulturne baštine neće nikada moći autentično interpretirati zašto je zalazak sunca u Zadru najljepši na svijetu i uokolo, po čemu je poznata Kalelarga, tko se sve šetao po antičkom forumu Iadere, zašto su pape dolazili u Zadar, tko su Liburni, kako je nastajao graditeljski kompleks zadarskih utvrda koje je i UNESCO uvrstio u svoju listu zaštićenih kulturnih dobara urbanog utvrdnog graditeljstva, što su stoljećima Zadrani radili na trgu Pet bunara, kako je nastala zadarska riva, kako je biskup Donat svojom diplomatskom vještinom doprinio miru između Bizanta i\nKarolinga, gdje se nalazi prvi gradski park u Dalmaciji, a gdje je otvorena prva vojna akademija u Hrvatskoj itd.\nZar je moguće da Ministarstvo turizma i sporta Republike Hrvatske ovo gore navedeno i još mnogo, ali uistinu mnogo više želi prepustiti procesu vulgarizacije – smanjenju kvalitete proizvoda, usluga i doživljaja u turizmu kroz deregulaciju usluge turističkog vođenja?! Zar je moguće da su djelatnicima MINT-a važniji slovenski ili njemački organizator putovanja od hrvatskog poreznog obveznika i građanina koji se bavi turističkim vođenjem na temelju dokazanih kompetencija?! Zar je moguće da je javni sektor u Hrvatskoj postao pametniji od realnog sektora i struke, pa da se nijedna naša zamjedba i primjedba ne uvaži i ne uobliči u zakonu o pružanju usluga u turizmu RH?! Zar je moguće da se zadarski i hrvatski turistički vodiči ostavljaju na milost i nemilost predatorskom turističkom kapitalu kojemu je jedini interes zarada na štetu građana Hrvatske?! Zar je moguće da će naše resorno ministarstvo flagrantno umanjiti kvalitetu proizvoda, usluga i iskustava u kulturnom turizmu Hrvatske, i tako direktno nanijeti štetu europskim i svjetskim turistima-potrošačima koje će po Lijepoj našoj voditi mađarski, poljski, slovenski, njemački ili korejski turistički vodiči i pratitelji bez ikakve prethodne edukacije i provjere znanja o hrvatskoj kulturno-povijesnoj baštini, o korijenima, tijeku i ishodima Domovinskog rata, o temeljnim socioekonomskim sastavnicama hrvatske sadašnjice ili našim vrijednostima i dostignućima?!\nSmatramo da je turizam budućnosti jedna kreativna industrija globalne mobilnosti koja je motivirana individualnim potrebama za aktivnom rekreacijom, zdravim odmorom te inovativnim unošenjem pamtljivih i transformacijskih iskustava u ličnost turista. Turističko putovanje, kao jedino mirnodopsko globalno kretanje ljudi po svijetu, je kao osvježavajuća i obnavljajuća kiša u kojoj svaka kap predstavlja pamtljivi i/ili transformacijski doživljaj kojima se ljudi napajaju s ciljem otklona od suše – suše spoznaja, suše interkulturalne interakcije, suše emocija i one opasne suše koja vodi prema rastućim antagonizmima, kolektivnoj alergiji prema drugima i drugačijima, te nasilju.\nMi, turistički vodiči drevnog i ponosnog grada Zadra, zahtijevamo i molimo naše resorno ministarstvo Republike Hrvatske da u cijelosti ispoštuje Hrvatsku normu HRN EN 15565 koja se odnosi na obuku turističkih vodiča, i to svih, a ne samo građana Republike Hrvatske; molimo da se zakonski uobliči norma reciprociteta na način da svi turistički vodiči Republike Hrvatske kao ravnopravne sastavnice turističkog sustava Europske unije imaju apsolutno jednaka prava i obveze na cijelom teritoriju EU; zahtijevano da se zakonski zaštiti hrvatski kulturni i povijesni prostor – urbane cjeline (trgovi, ulice, rive, povijesne urbane cjeline, arhitektonska dobra i arheološki lokaliteti, kulturne znamenitosti), na način da nitko tko nije prošao edukaciju identičnu onoj koju imaju hrvatski državljani, ne može tumačiti, odnosno pružati usluge turističkog vođenja na tim zakonom zaštićenim cjelinama.\nU ime Udruge turističkih vodiča Zadra – „Donat“\nU Zadru, 30. siječnja 2021. predsjednik UTVZD\nVinko Bakija","Primljeno na znanje","Ministarstvo turizma i sporta svjesno je potrebe očuvanja nacionalne povijesne, kulturne i umjetničke baštine, ali isto tako potrebe usklađivanja s pravnom stečevinom Europske unije u kojoj je jedno od temeljnih načela - načelo slobode pružanja usluga, stoga kao stručni nositelj izrade propisa iz područja turizma ima zadatak kroz propise uspostaviti ravnotežu između ta dva cilja, pri čemu svako ograničenje pružanja usluga mora biti nužno, proporcionalno i opravdano prevladavajućim razlozima od javnog interesa.\n\nPrijedlog novog načina polaganja i sadržaja ispita za turističke vodiče, kao i novi popis lokaliteta, bit će predmet rada radne skupine za izradu novih pravilnika, koji se trebaju donijeti do kraja lipnja 2021. godine, a prijedlogom Zakona bit će definiran popis zaštićenih cjelina (lokaliteta) kao cjelina umjetničke, povijesne i kulturne baštine. U radnoj skupini će, kao i do sada, sudjelovati predstavnici turističkih vodiča. \n\nNapominjemo da prema važećem Zakonu turistički vodiči državljani drugih država članica za vođenje u Republici Hrvatskoj moraju položiti posebni dio stručnog ispita koji se odnosi na zaštićene cjeline lokalitete. Državljani trećih država u Hrvatskoj mogu pružati usluge samo ako polože cijeli stručni ispit (opći i posebni dio), a ispitu mogu pristupiti samo ako u Republici Hrvatskoj imaju prijavljeno prebivalište. Dodatno napominjemo da stranac u Republici Hrvatskoj može prijaviti prebivalište samo ako mu je odobreno dugotrajno boravište ili stalni boravak, što znači da u Republici Hrvatskoj mora legalno boraviti barem pet godina. Slijedom navedenog, nikako ne možemo prihvatiti tvrdnju da stručni nositelj propisima nije osigurao sustav provjere znanja za vodiče koji dolaze iz drugih država.\n\nU pogledu europske norme za turističke vodiče EN 15565:2008, skrećemo pažnju na Uredbu (EU) br. 1025/2012 o europskoj normizaciji, koja je izravno primjenjiva u svim državama članicama EU,  te na  članak 2. navedene Uredbe, gdje se pod naslovom Definicije propisuje: „Za potrebe ove Uredbe primjenjuju se sljedeće definicije: 1. „norma” znači tehnička specifikacija koju je usvojilo priznato normizacijsko tijelo za opetovanu ili neprekidnu primjenu s kojom sukladnost nije obvezna i koja pripada u jednu od sljedećih kategorija: (b) „europska norma” znači norma koju je usvojila europska organizacija za normizaciju.“ Dakle, europska norma nema obvezujući karakter za državu članicu.\n\nOsim toga, intencija budućeg stručnog ispita je staviti naglasak na nacionalnu povijesnu, kulturnu i umjetničku baštinu, a norma 15565:2008 predviđa da se propisani predmeti ne polažu isključivo na nacionalnom nivou već ih je potrebno sagledati u širem europskom kontekstu.\n\nPrijedlog programa edukacije turističkih vodiča, kojega nam je dostavila Zajednica društava turističkih vodiča Hrvatske, sadrži 180 sati teorije i 28 sati praktikuma po cijeni od 15 000 kuna za opći dio te 180 sati predavanja i 100 sati terenske nastave po cijeni od 25 000 kuna za posebni dio. Iz navedenog bi proizlazilo da bi turistički vodič koji želi položiti posebni dio stručnog ispita za cijelu Hrvatsku, uz pretpostavku polaganja posebnog dijela po 5 regija, trebao navedeno platiti 125 000 kuna. Sveukupno, uz opći dio, navedeno bi iznosilo 140 000 kuna. Navedeni prijedlog edukacije, zbog visine školarine i trajanja, mogao bi se smatrati ograničavajućim uvjetom pristupa reguliranoj profesiji turističkog vodiča."]
[4,"Irena Živković","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU","Poštovani, \nsvaki od kolega vodiča se susreo sa stranim vodičima na našem području od kojih smo čuli razne nebuloze koje predstavljaju posjetiteljima kao istinite činjenice o našoj baštini. To se posebno odnosi na ne-europske goste kojima smo mi egzotični. Upravo zato je od krucijalne važnosti da ulogu vodiča imaju osobe koje poznaju svoju kulturu, povijest, baštinu - kako bi je predstavili gostima takvu kakva je. Dopuštajući strancima da vode po našoj zemlji radi se veća šteta nego korist cijeloj turističkoj promociji, do koje nam je svima stalo.  Lijep pozdrav","Primljeno na znanje","Nije konkretna primjedba na Obrazac, već općeniti komentar."]
[5,"NINA POLIĆ","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU","Postovani, obracam Vam se u svezi izmjene zakona po pitanju nas turistickih vodica.\nJa sam zadarski vodic koji je jako nezadoljan sa nadolazecim odredbama koje mislite primjeniti po pitanju nase struke. \nTu prvenstveno mislim da zelite dozvoliti da stranci setaju nasom Kalelargom (sredisnjom gradskom ulicom) te tumace nasu povijest i nase znamenitosti bez znanja naseg hrvatskog jezika te bez ikakvog zavrsenog tecaja koje smo svi mi vodici morali imati kad smo poceli raditi.\nDozvolite li to, nas cete degradirati, upropastit cete ugled nase zemlje i naposljetko cete i naštetiti samima sebi.\nPustite nas da radimo posao koji obozavamo i za koji smo stvoreni. Nina Polic","Primljeno na znanje","Nije konkretna primjedba na Obrazac, već općeniti komentar."]
[6,"Valerie-Christine Pliško","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU","PREDMET: Izmjena i dopuna Zakona o pružanju usluga u turizmu , \n- očitovanje, daje se\nPoštovani,\n\nDopisom od 07.studenog 2020.godine izričito smo  Vas  molili da nas sa sadržajem konačnog teksta prijedloga Zakona izvijestite prije objavljivanja na e-savjetovanju.  Nažalost, ne samo da niste prihvatili nijedan prijedlog (pa ni onaj koji je dogovoren) već smo izrazito razočarani cjelokupnim postupkom. \nPrvenstveno se očitujemo na analizu utvrđenih izravnih učinaka  objavljenu u e- savjetovanju (Obrascu iskaza o procjeni učinaka propisa za nacrt prijedloga Zakona o izmjenama i dopunama Zakona o pružanju usluga u turizmu)  u kojem ste naveli: \n''Međutim, treba naglasiti da velik broj turističkih vodiča ne pruža usluge aktivno te je pružanje takvih usluga u velikoj mjeri samo dodatni izvor prihoda. Prema podacima Porezne uprave  broj obveznika u Registru poreznih obveznika na dan 14. prosinca 2020. godine koji imaju evidentiranu glavnu djelatnost pod NKD razredom „79.90 Ostale rezervacijske usluge i djelatnosti povezane s njima“ koji, između ostalog, uključuje djelatnosti turističkog vodiča, ukupno iznosi 1.344, od čega je 208 pravnih i 1.136 fizičkih osoba te se procjenjuje  da od ukupnog broja aktivno pruža usluge oko četvrtina turističkih vodiča.''\n- Navedenim izračunom proizlazi da u Republici Hrvatskoj je djeluje  5 500 vodiča ( koji uredno uplaćuju u proračun značajna sredstva na ime poreza , prireza i doprinosa) već 340 vodiča što nije točno \n- Veliki broj obrtnika turističkih vodiča ima prijavljenu djelatnost 79.90, ali ne kao primarnu djelatnost što ne znači da ne žive od iste\n- Pojam ''aktivno'' samo za one koji su obrtnici kojima je predmetna djelatnost  navedena kao glavna je ništa drugo no maliciozan pokušaj umanjenja broja turističkih vodiča kojima se ovim zakonom i onim što slijedi ugrožava gola egzistencija i tjera iz zemlje.  \n- Također je protivna i odredbama čl. 73.stavak 5 Zakona o pružanju usluga u turizmu kojim su jasno navedeni oblici poslovanja turističkih vodiča. (po ovom bi mogli zaključiti kako su primjerice brojni umirovljenici s malim mirovinama, kojima je ova djelatnost jedna od glavnih prihoda kako bi mogli preživjeti, zapravo ''pasivni'' vodiči. \nObzirom kako se u predmetnom slučaju radi o opstanku cijele struke, i to u vremenu epidemije, koje je brojne vodiče primoralo da bježe iz zemlje kako bi osigurali nužnu egzistenciju , cjelokupni postupak  je izazvao  zgražanje kolega i pozive na prosvjede jer je zbog ovako provedenog postupka nestalo i ono malo povjerenja koje smo stekli u Ministarstvo kako bi se što više izbjegle negativne posljedice pri donošenju budućih pravilnika vezanim uz popis zaštićenih lokaliteta i obrazovni kurikulum turističkih vodiča.  \nPitanja koja u samom postupku smatramo iznimno bitnima su sljedeća: \n \nVeć smo isticali grčki primjer , pa ćemo  Vam ponovno istaknuti prijedloge koje ste očito odbili bez ikakvog obrazloženja i korektne komunikacije: \n\n• obrazovanje na hrvatskom jeziku te definiranje što bi značilo ''poznavanje jezika u dovoljnoj mjeri'' – obzirom da predmetnu kvalifikaciju smatramo neodredivom i neozbiljnom\n• članak 71, stavak 1. Zakona, prijedlog: regulirano obrazovanje na način da ga provode fakulteti, kao nekad , a obzirom smo svjedoci vulgarizacije obrazovanja turističkih vodiča\n• članak 73, Zakona:    ''da ima najmanje završenu srednju školu“ - prijedlog:  najmanje četverogodišnju srednju školu,\n• članak 73. stavak 2. točka 3. Zakona:  ''da poznaje hrvatski jezik u mjeri dostatnoj za pružanje usluga turističkog vodiča'', što bi značilo ''poznavanje jezika u dovoljnoj mjeri'' – obzirom da predmetnu kvalifikaciju smatramo neodredivom i neozbiljnom  / prijedlog:  svakako definiranje razine poznavanja jezika prema reguliranim razinama poznavanja jezika. \n• Fragmentiranost ispita po županijama: predlažemo polaganje ispita po povijesno i geografski bliskim regijama. Na ovaj način bi se zaštićeni lokaliteti polagali samo za 5 regija ( za razliku od sadašnjih 20 županija i grada Zagreba) .Fragmentiranost ispita  bi se smanjila na najmanju moguću mjeru koja je u isto vrijeme logična,  smislena i potrebna.\n \n1. Dalmatinska regija - uključivala bi 4 županije: \n Dubrovačko-neretvanska županija\n Splitsko – dalmatinska županija\n Šibensko – kninska županija\n Zadarska županija\n \n2. Istarsko-primorsko-lička regija - uključivala bi 3 županije: \n Istarska županija\n Primorsko-goranska županija\n Ličko-senjska županija\n \n3. Središnja Hrvatska i zagrebačka makroregija - uključivala bi 5 županija i grad Zagreb: \n Krapinsko-zagorska županija\n Karlovačka županija\n Međimurska županija\n Varaždinska županija\n Zagrebačka županija\n Grad Zagreb\n\n4. Panonska regija: \n  Sisačko-moslovačka županija\n Bjelovarsko-bilogorska županija\n Koprivničko-križevačka županija\n Virovitičko- podravska  županija\n\n5. Slavonska regija - uključivala bi 4 županije: \n• Vukovarsko-srijemska\n• Osječko-baranjska županija\n• Požeško-slavonska županija\n• Brodsko-posavska županija\nJedini prijedlog koji je usvojen  je načelo zaštite stečenih prava. No, ujedno je i  paradoks. \n\nRegulacija prema državljanima neeuropskih zemalja: \nNovim Zakonom o strancima ukidaju se turističke kvote te će veliki broj stranih državljana imati mogućnost boravka u Republici Hrvatskoj. Osobe koje pet godina borave na teritoriju Republike Hrvatske i ne moraju nužno biti zaposlene da bi stekle uvjete za dobivanje prebivališta. No, bez obzira na isto, za istaknuti je kako je Zakon o pružanju usluga u turizmu lex specialis koji derogira opći zakon , u ovom slučaju Zakon o strancima. Isti pristup imaju i druge europske zemlje poput Cipra i Malte, koje uopće ne dozvoljavaju pristup edukaciji strancima koji dolaze iz neeuropskh zemalja osim ako nemaju grčko, odnosno ciparsko podrijetlo, odnosno Malta, koja uz obvezu prebivališta, ima i uvjet reciprociteta. To su zemlje koje smatramo onima koje štite i poštuju svoju baštinu i nacionalni interes. \nVezano uz samu izmjenu zakona predlažemo konkretno: \n• članak 69. stavak 3. Zakona – prijedlog: pristup edukaciji regulirati i uvjetom hrvatskog podrijetla odnosno implementiranjem načela reciprociteta. \n\n\nObzirom na nekomunikaciju i nekorektnost, obvezni smo se očitovati ponovno i putem e-savjetovanja  na nekoliko važnih detalja kako slijedi: \n• uvjet proporcionalnosti:  dostavili smo Vam  ažurirani popis testa proporcionalnosti svih zemalja članica EU pisan 2016. godine od strane stručne službe , a vezano uz izvješće Republike Hrvatske Europskoj Komisiji o našoj profesiji ( izvješće napisano nepotpuno uz polupismenu razinu popratnog  teksta) \nIz predmetnog popisa odgovora svih država članica na test proporcionalnosti, vidljivo je kako je test proporcionalnosti za Republiku Hrvatsku  nužno revidirati u skladu sa standardima i sintaksom  engleskog poslovnog  jezika i ispraviti  pogrešno navedeno činjenično stanje.  Nudili smo Vam i pomoć, međutim ništa nije ispravljeno niti su navedene   prevladavajuće kategorija javnog interesa, zaštita potrošača, zaštita kulturne, arheološke, povijesne i umjetničke baštine. \nIsticali smo i  netočnost u navodima isključivo županijskih licenci jer  Republika Hrvatska nacionalnu licencu već odavno ima u obliku tzv. općeg dijela. \nPojedinačno očitovanje na prijedlog u e- savjetovanju:  \nČlanak 6. \nU članku 70. stavku 2. riječi: „po županijama“ brišu se.\n \nU stavku 4. riječi: „po županijama“ brišu se.\nIznimno se protivimo ovakvom prijedlogu te predlažemo izmjenu čl. 70.st. 2  te članka 70.st.4. riječima '' po regijama''  \nPredlaže se izmjena u članku 70. te dopuna novog stavka 6. : \n'' Regije se određuju na slijedeći način: \n1. Dalmatinska regija - uključivala bi 4 županije: \n Dubrovačko-neretvanska županija\n Splitsko – dalmatinska županija\n Šibensko – kninska županija\n Zadarska županija\n \n2. Istarsko-primorsko-lička regija - uključivala bi 3 županije: \n Istarska županija\n Primorsko-goranska županija\n Ličko-senjska županija\n \n3. Središnja Hrvatska i zagrebačka makroregija - uključivala bi 5 županija i grad Zagreb: \n Krapinsko-zagorska županija\n Karlovačka županija\n Međimurska županija\n Varaždinska županija\n Zagrebačka županija\n Grad Zagreb\n\n4. Panonska regija: \n  Sisačko-moslovačka županija\n Bjelovarsko-bilogorska županija\n Koprivničko-križevačka županija\n Virovitičko- podravska  županija\n\n5. Slavonska regija - uključivala bi 4 županije: \n• Vukovarsko-srijemska\n• Osječko-baranjska županija\n• Požeško-slavonska županija\n• Brodsko-posavska županija''\n\nČlanak 8.\n \nU članku 74. točka 2. mijenja se i glasi:\n \n„2. naznaku o položenom općem dijelu stručnog ispita odnosno naznaku o položenom općem dijelu stručnog ispita i posebnom dijelu stručnog ispita za zaštićene cjeline (lokalitete).“\nPrijedlog ZDTVH: \n„2. naznaku o položenom općem dijelu stručnog ispita odnosno naznaku o položenom općem dijelu stručnog ispita i posebnom dijelu stručnog ispita za zaštićene cjeline (lokalitete) po regijama iz članka  70. stavak 6 .“\n\n\n\nČlanak 9.\n \nIza članka 75. dodaje se članak 75.a i naslov iznad članka koji glasi:\n \n„Ukidanje rješenja o ispunjavanju uvjeta za pružanje usluga turističkog vodiča\n\nČlanak 75.a\n \n(1) Rješenje o ispunjavanju uvjeta za pružanje usluga turističkog vodiča ukida se s danom podnošenja zahtjeva za odjavu nadležnom upravnom tijelu ili danom navedenim u zahtjevu za odjavu, koji ne može biti određen prije dana podnošenja zahtjeva nadležnom upravnom tijelu.\n \n(2) Rješenje o ukidanju rješenja iz stavka 1. ovoga članka donosi nadležno upravno tijelo i dostavlja ga Ministarstvu, nadležnom područnom uredu turističke inspekcije tijela državne uprave nadležnog za inspekcijske poslove i nadležnoj ispostavi područnog ureda tijela državne uprave nadležnog za porezni sustav.\n \n(3) Protiv rješenja iz stavka 2. ovoga članka može se izjaviti žalba Ministarstvu.“\n\n- U stavku 1. nije navedeno na čiji zahtjev za odjavu se donosi predmetno rješenje \n\nČlanak 10.\n \nU članku 76. stavak 5. briše se.\n- Suglasni smo s izmjenom koja se odnosila na obvezu upisa u Središnji registar\nS poštovanjem ,\nJednoglasno: članovi Zajednice društava turističkih vodiča Hrvatske\n1. Društvo turističkih vodiča Split\n2. Društvo turističkih vodiča Dubrovnik\n3. Udruga turističkih vodiča Like\n4. Udruga turističkih vodiča Rab\n5. Udruga turističkih vodiča grada Vukovara\n6. Društvo turističkih vodiča Korčula\n7. Društvo turističkih vodiča Rovinj\n8. Društvo turističkih vodiča Međimurje\n9. Udruga turističkih vodiča Bastion- Karlovac\n10. Udruga Moj Osijek\n11. Udruga turističkih vodiča Maloga Lošinja\n12. Udruga turističkih vodiča Zadra - Donat\n13. Društvo turističkih vodiča Phoenix- Trogir\n14. Udruga turističkih vodiča Kvarnera\n15. Društvo turističkih vodiča Liburnia\n16. Društvo turističkih vodiča Varaždin\n17. Društvo turističkih vodiča Pula\n18. Udruga turističkih vodiča Zagreba i srednjohrvatske makroregije\n19. Turistički vodiči Split\n20. Udruga turističkih vodiča Mihovil Šibenik\n21. Udruga turističkih vodiča otoka Hvara","Djelomično prihvaćen","Ministarstvo turizma i sporta pristupilo je izmjenama i dopunama Zakona o pružanju usluga u turizmu (NN 130/17, 25/19, 98/19, 42/20) zbog potrebe usklađivanja s propisima Europske unije (odredbama Direktive 2005/36/EZ o priznavanju stručnih kvalifikacija (kako je zadnje izmijenjena Direktivom 2013/55/EU) i Direktive 2006/123/EZ o uslugama na unutarnjem tržištu), koje su utemeljene na slobodi poslovnog nastana, slobodi pružanja usluga i/ili slobodi kretanja radnika – temeljnim načelima Europske unije. \n\nPrije objave nacrta Prijedloga izmjena Zakona o pružanju usluga u turizmu na savjetovanju sa zainteresiranom javnošću 8. siječnja 2021. godine, Ministarstvo turizma i sporta održalo je četiri sastanka s predstavnicima Zajednice društava turističkih vodiča Hrvatske (ZDTVH), a na posljednjem sastanku 20. studenoga 2020. predstavljen im je Prijedlog izmjena i dopuna Zakona o pružanju usluga u turizmu.\n\n\nVezano uz prijedlog definiranja razine znanja hrvatskog jezika napominjemo da sukladno važećem Zakonu turistički vodič mora znati jezik na kojem pruža usluge najmanje na razini B2 Zajedničkog europskog referentnog okvira. Navedeno znači da vodič koji pruža usluge na hrvatskom jeziku mora znati hrvatski jezik najmanje na razini B2. Ukoliko pruža usluge na nekom drugom stranom jeziku, mora poznavati hrvatski jezik u mjeri dostatnoj za pružanje usluga. \n\nU pogledu priznavanja stručnih kvalifikacija turističkih vodiča iz drugih država članica Europske unije skrećemo pažnju na odredbe Zakona o reguliranim profesijama i priznavanju inozemnih stručnih kvalifikacija (NN 82/15, 70/19, 47/20), kojim je prenesena Direktiva 2005/36/EZ o priznavanju stručnih kvalifikacija (izmijenjena Direktivom 2013/55/EU), provjera znanja jezika mora biti razmjerna djelatnosti koja će se obavljati, a provodi se samo u slučaju profesija koje utječu na sigurnost pacijenata, a drugih profesija kada postoji osnovana sumnja o dovoljnom poznavanju jezika u odnosu na profesionalne djelatnosti koje se namjeravaju obavljati. Takva provjera može se vršiti samo nakon izdavanja Europske profesionalne kartice i priznavanja inozemnih stručnih kvalifikacija u svrhu ostvarivanja prava na poslovni nastan, ali ne i kod privremenog i povremenog pružanja usluga turističkog vodiča u drugoj državi članici Europske unije.\n\nSukladno Zakonu o znanosti i visokom obrazovanju (NN 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17) visoka učilišta su sveučilište te fakultet i umjetnička akademija u njegovom sastavu, veleučilište i visoka škola, a visoka učilišta mogu biti javna i privatna, dok prema važećem Zakonu o pružanju usluga u turizmu rješenje o imenovanju ispitne komisije za polaganje stručnog ispita za turističkog vodiča može se izdati samo onom visokom učilištu koje izvodi najmanje stručni ili sveučilišni studij na preddiplomskoj razini u području turizma ili imaju smjer ili nastavne predmete iz područja turizma.\n\nVezano uz uvjetovanje pristupa polaganju stručnog ispita za turističkog vodiča završenom četverogodišnjm srednjom školom, smatramo kao isto nije nužno, iz razloga što će se programom i stručnim ispitom za turističkog vodiča propisati i provjeriti odgovarajuća razina znanja.\n\nOvim novim Prijedlogom izmjena Zakona o pružanju usluga u turizmu Ministarstvo turizma i sporta u dijelu Zakona koji se odnosi na turističke vodiče - ne regulira  - obvezu polaganja općeg i posebnog dijela ispita za turističke vodiče, već su način polaganja i sadržaj stručnog ispita za turističke vodiče, kao i popis zaštićenih cjelina (lokaliteta) uređeni podzakonskim aktima, tj. pravilnicima iz 2008. godine - Pravilnikom o stručnom ispitu za turističke vodiče i ispitnom programu za turističke pratitelje (NN 50/08 i 120/08) i Pravilnikom o popisu turističkih cjelina (lokaliteta) po županijama (NN 76/08). Prijedlog novog načina polaganja i sadržaja ispita za turističke vodiče bit će predmet rada radne skupine za donošenje novih pravilnika, koji se trebaju donijeti do kraja lipnja 2021. godine. U radnoj skupini će, kao i do sada, sudjelovati predstavnici turističkih vodiča, visoka učilišta koja izvode programe stručnog ispita za turističke vodiče, tijela državne vlasti i stručnjaci.\n\nVezano uz test proporcionalnosti iz 2016. godine napominjemo da Ministarstvo turizma i sporta svake godine ažurira podatke o reguliranim profesijama te ih dostavlja Ministarstvu rada, mirovinskoga sustava, obitelji i socijalne politike kao nadležnom tijelu za pitanja reguliranih profesija u svrhu popunjavanja Europske baze podataka reguliranih profesija.\n \nDržavljani trećih država mogu pružati usluge turističkog vodiča na području Republike Hrvatske samo ako polože stručni ispit (opći i posebni dio), a navedenom mogu pristupiti ukoliko u Republici Hrvatskoj imaju prijavljeno prebivalište te smatramo da je navedeno zakonsko uređenje zadovoljavajuće. \n\nRješenje će se izdavati sukladno izdanom uvjerenju o položenom stručnom ispitu, a program stručnog ispita će biti propisan pravilnkom o stručnom ispitu.\n\nVezano uz ukidanje rješenja o ispunjavanju uvjeta turističkog vodiča smatramo da je potrebno navedeno izričito urediti zakonom, bez obzira što vodič možda neće imati potrebu za tim, s obzirom da ishođenje rješenja o ispunjavanju uvjeta za pružanje usluga turističkih vodiča automatski ne predstavlja registraciju slobodnog zanimanju. Naime, Zakon o općem upravnom postupku uređuje tko može biti stranka u postupku, a time i pravo podnijeti zahtjev za odjavu pružanja usluga."]
[7,"Michelle Paulette Carter ","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU","Poštovani,\n\nDopisom od 07.studenog 2020.godine izričito smo  Vas  molili da nas sa sadržajem konačnog teksta prijedloga Zakona izvijestite prije objavljivanja na e-savjetovanju.  Nažalost, ne samo da niste prihvatili nijedan prijedlog (pa ni onaj koji je dogovoren) već smo izrazito razočarani cjelokupnim postupkom. \nPrvenstveno se očitujemo na analizu utvrđenih izravnih učinaka  objavljenu u e- savjetovanju (Obrascu iskaza o procjeni učinaka propisa za nacrt prijedloga Zakona o izmjenama i dopunama Zakona o pružanju usluga u turizmu)  u kojem ste naveli: \n''Međutim, treba naglasiti da velik broj turističkih vodiča ne pruža usluge aktivno te je pružanje takvih usluga u velikoj mjeri samo dodatni izvor prihoda. Prema podacima Porezne uprave  broj obveznika u Registru poreznih obveznika na dan 14. prosinca 2020. godine koji imaju evidentiranu glavnu djelatnost pod NKD razredom „79.90 Ostale rezervacijske usluge i djelatnosti povezane s njima“ koji, između ostalog, uključuje djelatnosti turističkog vodiča, ukupno iznosi 1.344, od čega je 208 pravnih i 1.136 fizičkih osoba te se procjenjuje  da od ukupnog broja aktivno pruža usluge oko četvrtina turističkih vodiča.''\n- Navedenim izračunom proizlazi da u Republici Hrvatskoj je djeluje  5 500 vodiča ( koji uredno uplaćuju u proračun značajna sredstva na ime poreza , prireza i doprinosa) već 340 vodiča što nije točno \n- Veliki broj obrtnika turističkih vodiča ima prijavljenu djelatnost 79.90, ali ne kao primarnu djelatnost što ne znači da ne žive od iste\n- Pojam ''aktivno'' samo za one koji su obrtnici kojima je predmetna djelatnost  navedena kao glavna je ništa drugo no maliciozan pokušaj umanjenja broja turističkih vodiča kojima se ovim zakonom i onim što slijedi ugrožava gola egzistencija i tjera iz zemlje.  \n- Također je protivna i odredbama čl. 73.stavak 5 Zakona o pružanju usluga u turizmu kojim su jasno navedeni oblici poslovanja turističkih vodiča. (po ovom bi mogli zaključiti kako su primjerice brojni umirovljenici s malim mirovinama, kojima je ova djelatnost jedna od glavnih prihoda kako bi mogli preživjeti, zapravo ''pasivni'' vodiči. \nObzirom kako se u predmetnom slučaju radi o opstanku cijele struke, i to u vremenu epidemije, koje je brojne vodiče primoralo da bježe iz zemlje kako bi osigurali nužnu egzistenciju , cjelokupni postupak  je izazvao  zgražanje kolega i pozive na prosvjede jer je zbog ovako provedenog postupka nestalo i ono malo povjerenja koje smo stekli u Ministarstvo kako bi se što više izbjegle negativne posljedice pri donošenju budućih pravilnika vezanim uz popis zaštićenih lokaliteta i obrazovni kurikulum turističkih vodiča.  \nPitanja koja u samom postupku smatramo iznimno bitnima su sljedeća: \n \nVeć smo isticali grčki primjer , pa ćemo  Vam ponovno istaknuti prijedloge koje ste očito odbili bez ikakvog obrazloženja i korektne komunikacije: \n\n• obrazovanje na hrvatskom jeziku te definiranje što bi značilo ''poznavanje jezika u dovoljnoj mjeri'' – obzirom da predmetnu kvalifikaciju smatramo neodredivom i neozbiljnom\n• članak 71, stavak 1. Zakona, prijedlog: regulirano obrazovanje na način da ga provode fakulteti, kao nekad , a obzirom smo svjedoci vulgarizacije obrazovanja turističkih vodiča\n• članak 73, Zakona:    ''da ima najmanje završenu srednju školu“ - prijedlog:  najmanje četverogodišnju srednju školu,\n• članak 73. stavak 2. točka 3. Zakona:  ''da poznaje hrvatski jezik u mjeri dostatnoj za pružanje usluga turističkog vodiča'', što bi značilo ''poznavanje jezika u dovoljnoj mjeri'' – obzirom da predmetnu kvalifikaciju smatramo neodredivom i neozbiljnom  / prijedlog:  svakako definiranje razine poznavanja jezika prema reguliranim razinama poznavanja jezika. \n• Fragmentiranost ispita po županijama: predlažemo polaganje ispita po povijesno i geografski bliskim regijama. Na ovaj način bi se zaštićeni lokaliteti polagali samo za 5 regija ( za razliku od sadašnjih 20 županija i grada Zagreba) .Fragmentiranost ispita  bi se smanjila na najmanju moguću mjeru koja je u isto vrijeme logična,  smislena i potrebna.\n \n1. Dalmatinska regija - uključivala bi 4 županije: \n Dubrovačko-neretvanska županija\n Splitsko – dalmatinska županija\n Šibensko – kninska županija\n Zadarska županija\n \n2. Istarsko-primorsko-lička regija - uključivala bi 3 županije: \n Istarska županija\n Primorsko-goranska županija\n Ličko-senjska županija\n \n3. Središnja Hrvatska i zagrebačka makroregija - uključivala bi 5 županija i grad Zagreb: \n Krapinsko-zagorska županija\n Karlovačka županija\n Međimurska županija\n Varaždinska županija\n Zagrebačka županija\n Grad Zagreb\n\n4. Panonska regija: \n  Sisačko-moslovačka županija\n Bjelovarsko-bilogorska županija\n Koprivničko-križevačka županija\n Virovitičko- podravska  županija\n\n5. Slavonska regija - uključivala bi 4 županije: \n• Vukovarsko-srijemska\n• Osječko-baranjska županija\n• Požeško-slavonska županija\n• Brodsko-posavska županija\nJedini prijedlog koji je usvojen  je načelo zaštite stečenih prava. No, ujedno je i  paradoks. \n\nRegulacija prema državljanima neeuropskih zemalja: \nNovim Zakonom o strancima ukidaju se turističke kvote te će veliki broj stranih državljana imati mogućnost boravka u Republici Hrvatskoj. Osobe koje pet godina borave na teritoriju Republike Hrvatske i ne moraju nužno biti zaposlene da bi stekle uvjete za dobivanje prebivališta. No, bez obzira na isto, za istaknuti je kako je Zakon o pružanju usluga u turizmu lex specialis koji derogira opći zakon , u ovom slučaju Zakon o strancima. Isti pristup imaju i druge europske zemlje poput Cipra i Malte, koje uopće ne dozvoljavaju pristup edukaciji strancima koji dolaze iz neeuropskh zemalja osim ako nemaju grčko, odnosno ciparsko podrijetlo, odnosno Malta, koja uz obvezu prebivališta, ima i uvjet reciprociteta. To su zemlje koje smatramo onima koje štite i poštuju svoju baštinu i nacionalni interes. \nVezano uz samu izmjenu zakona predlažemo konkretno: \n• članak 69. stavak 3. Zakona – prijedlog: pristup edukaciji regulirati i uvjetom hrvatskog podrijetla odnosno implementiranjem načela reciprociteta. \n\n\nObzirom na nekomunikaciju i nekorektnost, obvezni smo se očitovati ponovno i putem e-savjetovanja  na nekoliko važnih detalja kako slijedi: \n• uvjet proporcionalnosti:  dostavili smo Vam  ažurirani popis testa proporcionalnosti svih zemalja članica EU pisan 2016. godine od strane stručne službe , a vezano uz izvješće Republike Hrvatske Europskoj Komisiji o našoj profesiji ( izvješće napisano nepotpuno uz polupismenu razinu popratnog  teksta) \nIz predmetnog popisa odgovora svih država članica na test proporcionalnosti, vidljivo je kako je test proporcionalnosti za Republiku Hrvatsku  nužno revidirati u skladu sa standardima i sintaksom  engleskog poslovnog  jezika i ispraviti  pogrešno navedeno činjenično stanje.  Nudili smo Vam i pomoć, međutim ništa nije ispravljeno niti su navedene   prevladavajuće kategorija javnog interesa, zaštita potrošača, zaštita kulturne, arheološke, povijesne i umjetničke baštine. \nIsticali smo i  netočnost u navodima isključivo županijskih licenci jer  Republika Hrvatska nacionalnu licencu već odavno ima u obliku tzv. općeg dijela. \nPojedinačno očitovanje na prijedlog u e- savjetovanju:  \nČlanak 6. \nU članku 70. stavku 2. riječi: „po županijama“ brišu se.\n \nU stavku 4. riječi: „po županijama“ brišu se.\nIznimno se protivimo ovakvom prijedlogu te predlažemo izmjenu čl. 70.st. 2  te članka 70.st.4. riječima '' po regijama''  \nPredlaže se izmjena u članku 70. te dopuna novog stavka 6. : \n'' Regije se određuju na slijedeći način: \n1. Dalmatinska regija - uključivala bi 4 županije: \n Dubrovačko-neretvanska županija\n Splitsko – dalmatinska županija\n Šibensko – kninska županija\n Zadarska županija\n \n2. Istarsko-primorsko-lička regija - uključivala bi 3 županije: \n Istarska županija\n Primorsko-goranska županija\n Ličko-senjska županija\n \n3. Središnja Hrvatska i zagrebačka makroregija - uključivala bi 5 županija i grad Zagreb: \n Krapinsko-zagorska županija\n Karlovačka županija\n Međimurska županija\n Varaždinska županija\n Zagrebačka županija\n Grad Zagreb\n\n4. Panonska regija: \n  Sisačko-moslovačka županija\n Bjelovarsko-bilogorska županija\n Koprivničko-križevačka županija\n Virovitičko- podravska  županija\n\n5. Slavonska regija - uključivala bi 4 županije: \n• Vukovarsko-srijemska\n• Osječko-baranjska županija\n• Požeško-slavonska županija\n• Brodsko-posavska županija''\n\nČlanak 8.\n \nU članku 74. točka 2. mijenja se i glasi:\n \n„2. naznaku o položenom općem dijelu stručnog ispita odnosno naznaku o položenom općem dijelu stručnog ispita i posebnom dijelu stručnog ispita za zaštićene cjeline (lokalitete).“\nPrijedlog ZDTVH: \n„2. naznaku o položenom općem dijelu stručnog ispita odnosno naznaku o položenom općem dijelu stručnog ispita i posebnom dijelu stručnog ispita za zaštićene cjeline (lokalitete) po regijama iz članka  70. stavak 6 .“\n\n\n\nČlanak 9.\n \nIza članka 75. dodaje se članak 75.a i naslov iznad članka koji glasi:\n \n„Ukidanje rješenja o ispunjavanju uvjeta za pružanje usluga turističkog vodiča\n\nČlanak 75.a\n \n(1) Rješenje o ispunjavanju uvjeta za pružanje usluga turističkog vodiča ukida se s danom podnošenja zahtjeva za odjavu nadležnom upravnom tijelu ili danom navedenim u zahtjevu za odjavu, koji ne može biti određen prije dana podnošenja zahtjeva nadležnom upravnom tijelu.\n \n(2) Rješenje o ukidanju rješenja iz stavka 1. ovoga članka donosi nadležno upravno tijelo i dostavlja ga Ministarstvu, nadležnom područnom uredu turističke inspekcije tijela državne uprave nadležnog za inspekcijske poslove i nadležnoj ispostavi područnog ureda tijela državne uprave nadležnog za porezni sustav.\n \n(3) Protiv rješenja iz stavka 2. ovoga članka može se izjaviti žalba Ministarstvu.“\n\n- U stavku 1. nije navedeno na čiji zahtjev za odjavu se donosi predmetno rješenje \n\nČlanak 10.\n \nU članku 76. stavak 5. briše se.\n- Suglasni smo s izmjenom koja se odnosila na obvezu upisa u Središnji registar\nS poštovanjem ,\nJednoglasno: članovi Zajednice društava turističkih vodiča Hrvatske\n1. Društvo turističkih vodiča Split\n2. Društvo turističkih vodiča Dubrovnik\n3. Udruga turističkih vodiča Like\n4. Udruga turističkih vodiča Rab\n5. Udruga turističkih vodiča grada Vukovara\n6. Društvo turističkih vodiča Korčula\n7. Društvo turističkih vodiča Rovinj\n8. Društvo turističkih vodiča Međimurje\n9. Udruga turističkih vodiča Bastion- Karlovac\n10. Udruga Moj Osijek\n11. Udruga turističkih vodiča Maloga Lošinja\n12. Udruga turističkih vodiča Zadra - Donat\n13. Društvo turističkih vodiča Phoenix- Trogir\n14. Udruga turističkih vodiča Kvarnera\n15. Društvo turističkih vodiča Liburnia\n16. Društvo turističkih vodiča Varaždin\n17. Društvo turističkih vodiča Pula\n18. Udruga turističkih vodiča Zagreba i srednjohrvatske makroregije\n19. Turistički vodiči Split\n20. Udruga turističkih vodiča Mihovil Šibenik\n21. Udruga turističkih vodiča otoka Hvara","Djelomično prihvaćen","Ministarstvo turizma i sporta pristupilo je izmjenama i dopunama Zakona o pružanju usluga u turizmu (NN 130/17, 25/19, 98/19, 42/20) zbog potrebe usklađivanja s propisima Europske unije (odredbama Direktive 2005/36/EZ o priznavanju stručnih kvalifikacija (kako je zadnje izmijenjena Direktivom 2013/55/EU) i Direktive 2006/123/EZ o uslugama na unutarnjem tržištu), koje su utemeljene na slobodi poslovnog nastana, slobodi pružanja usluga i/ili slobodi kretanja radnika – temeljnim načelima Europske unije. \n\nPrije objave nacrta Prijedloga izmjena Zakona o pružanju usluga u turizmu na savjetovanju sa zainteresiranom javnošću 8. siječnja 2021. godine, Ministarstvo turizma i sporta održalo je četiri sastanka s predstavnicima Zajednice društava turističkih vodiča Hrvatske (ZDTVH), a na posljednjem sastanku 20. studenoga 2020. predstavljen im je Prijedlog izmjena i dopuna Zakona o pružanju usluga u turizmu.\n\nVezano uz prijedlog definiranja razine znanja hrvatskog jezika napominjemo da sukladno važećem Zakonu turistički vodič mora znati jezik na kojem pruža usluge najmanje na razini B2 Zajedničkog europskog referentnog okvira. Navedeno znači da vodič koji pruža usluge na hrvatskom jeziku mora znati hrvatski jezik najmanje na razini B2. Ukoliko pruža usluge na nekom drugom stranom jeziku, mora poznavati hrvatski jezik u mjeri dostatnoj za pružanje usluga. \n\nU pogledu priznavanja stručnih kvalifikacija turističkih vodiča iz drugih država članica Europske unije skrećemo pažnju na odredbe Zakona o reguliranim profesijama i priznavanju inozemnih stručnih kvalifikacija (NN 82/15, 70/19, 47/20), kojim je prenesena Direktiva 2005/36/EZ o priznavanju stručnih kvalifikacija (izmijenjena Direktivom 2013/55/EU), provjera znanja jezika mora biti razmjerna djelatnosti koja će se obavljati, a provodi se samo u slučaju profesija koje utječu na sigurnost pacijenata, a drugih profesija kada postoji osnovana sumnja o dovoljnom poznavanju jezika u odnosu na profesionalne djelatnosti koje se namjeravaju obavljati. Takva provjera može se vršiti samo nakon izdavanja Europske profesionalne kartice i priznavanja inozemnih stručnih kvalifikacija u svrhu ostvarivanja prava na poslovni nastan, ali ne i kod privremenog i povremenog pružanja usluga turističkog vodiča u drugoj državi članici Europske unije.\n\nSukladno Zakonu o znanosti i visokom obrazovanju (NN 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17) visoka učilišta su sveučilište te fakultet i umjetnička akademija u njegovom sastavu, veleučilište i visoka škola, a visoka učilišta mogu biti javna i privatna, dok prema važećem Zakonu o pružanju usluga u turizmu rješenje o imenovanju ispitne komisije za polaganje stručnog ispita za turističkog vodiča može se izdati samo onom visokom učilištu koje izvodi najmanje stručni ili sveučilišni studij na preddiplomskoj razini u području turizma ili imaju smjer ili nastavne predmete iz područja turizma.\n\nVezano uz uvjetovanje pristupa polaganju stručnog ispita za turističkog vodiča završenom četverogodišnjm srednjom školom, smatramo kao isto nije nužno, iz razloga što će se programom i stručnim ispitom za turističkog vodiča propisati i provjeriti odgovarajuća razina znanja.\n\nOvim novim Prijedlogom izmjena Zakona o pružanju usluga u turizmu Ministarstvo turizma i sporta u dijelu Zakona koji se odnosi na turističke vodiče - ne regulira  - obvezu polaganja općeg i posebnog dijela ispita za turističke vodiče, već su način polaganja i sadržaj stručnog ispita za turističke vodiče, kao i popis zaštićenih cjelina (lokaliteta) uređeni podzakonskim aktima, tj. pravilnicima iz 2008. godine - Pravilnikom o stručnom ispitu za turističke vodiče i ispitnom programu za turističke pratitelje (NN 50/08 i 120/08) i Pravilnikom o popisu turističkih cjelina (lokaliteta) po županijama (NN 76/08). Prijedlog novog načina polaganja i sadržaja ispita za turističke vodiče bit će predmet rada radne skupine za donošenje novih pravilnika, koji se trebaju donijeti do kraja lipnja 2021. godine. U radnoj skupini će, kao i do sada, sudjelovati predstavnici turističkih vodiča, visoka učilišta koja izvode programe stručnog ispita za turističke vodiče, tijela državne vlasti i stručnjaci.\n\nVezano uz test proporcionalnosti iz 2016. godine napominjemo da Ministarstvo turizma i sporta svake godine ažurira podatke o reguliranim profesijama te ih dostavlja Ministarstvu rada, mirovinskoga sustava, obitelji i socijalne politike kao nadležnom tijelu za pitanja reguliranih profesija u svrhu popunjavanja Europske baze podataka reguliranih profesija.\n \nDržavljani trećih država mogu pružati usluge turističkog vodiča na području Republike Hrvatske samo ako polože stručni ispit (opći i posebni dio), a navedenom mogu pristupiti ukoliko u Republici Hrvatskoj imaju prijavljeno prebivalište te smatramo da je navedeno zakonsko uređenje zadovoljavajuće. \n\nRješenje će se izdavati sukladno izdanom uvjerenju o položenom stručnom ispitu, a program stručnog ispita će biti propisan pravilnkom o stručnom ispitu.\n\nVezano uz ukidanje rješenja o ispunjavanju uvjeta turističkog vodiča smatramo da je potrebno navedeno izričito urediti zakonom, bez obzira što vodič možda neće imati potrebu za tim, s obzirom da ishođenje rješenja o ispunjavanju uvjeta za pružanje usluga turističkih vodiča automatski ne predstavlja registraciju slobodnog zanimanju. Naime, Zakon o općem upravnom postupku uređuje tko može biti stranka u postupku, a time i pravo podnijeti zahtjev za odjavu pružanja usluga."]
[8,"Valerie-Christine Pliško","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU","PREDMET: Izmjena i dopuna Zakona o pružanju usluga u turizmu , \n- očitovanje, daje se\nPoštovani,\n\nDopisom od 07.studenog 2020.godine izričito smo  Vas  molili da nas sa sadržajem konačnog teksta prijedloga Zakona izvijestite prije objavljivanja na e-savjetovanju.  Nažalost, ne samo da niste prihvatili nijedan prijedlog (pa ni onaj koji je dogovoren) već smo izrazito razočarani cjelokupnim postupkom. \nPrvenstveno se očitujemo na analizu utvrđenih izravnih učinaka  objavljenu u e- savjetovanju (Obrascu iskaza o procjeni učinaka propisa za nacrt prijedloga Zakona o izmjenama i dopunama Zakona o pružanju usluga u turizmu)  u kojem ste naveli: \n''Međutim, treba naglasiti da velik broj turističkih vodiča ne pruža usluge aktivno te je pružanje takvih usluga u velikoj mjeri samo dodatni izvor prihoda. Prema podacima Porezne uprave  broj obveznika u Registru poreznih obveznika na dan 14. prosinca 2020. godine koji imaju evidentiranu glavnu djelatnost pod NKD razredom „79.90 Ostale rezervacijske usluge i djelatnosti povezane s njima“ koji, između ostalog, uključuje djelatnosti turističkog vodiča, ukupno iznosi 1.344, od čega je 208 pravnih i 1.136 fizičkih osoba te se procjenjuje  da od ukupnog broja aktivno pruža usluge oko četvrtina turističkih vodiča.''\n- Navedenim izračunom proizlazi da u Republici Hrvatskoj je djeluje  5 500 vodiča ( koji uredno uplaćuju u proračun značajna sredstva na ime poreza , prireza i doprinosa) već 340 vodiča što nije točno \n- Veliki broj obrtnika turističkih vodiča ima prijavljenu djelatnost 79.90, ali ne kao primarnu djelatnost što ne znači da ne žive od iste\n- Pojam ''aktivno'' samo za one koji su obrtnici kojima je predmetna djelatnost  navedena kao glavna je ništa drugo no maliciozan pokušaj umanjenja broja turističkih vodiča kojima se ovim zakonom i onim što slijedi ugrožava gola egzistencija i tjera iz zemlje.  \n- Također je protivna i odredbama čl. 73.stavak 5 Zakona o pružanju usluga u turizmu kojim su jasno navedeni oblici poslovanja turističkih vodiča. (po ovom bi mogli zaključiti kako su primjerice brojni umirovljenici s malim mirovinama, kojima je ova djelatnost jedna od glavnih prihoda kako bi mogli preživjeti, zapravo ''pasivni'' vodiči. \nObzirom kako se u predmetnom slučaju radi o opstanku cijele struke, i to u vremenu epidemije, koje je brojne vodiče primoralo da bježe iz zemlje kako bi osigurali nužnu egzistenciju , cjelokupni postupak  je izazvao  zgražanje kolega i pozive na prosvjede jer je zbog ovako provedenog postupka nestalo i ono malo povjerenja koje smo stekli u Ministarstvo kako bi se što više izbjegle negativne posljedice pri donošenju budućih pravilnika vezanim uz popis zaštićenih lokaliteta i obrazovni kurikulum turističkih vodiča.  \nPitanja koja u samom postupku smatramo iznimno bitnima su sljedeća: \n \nVeć smo isticali grčki primjer , pa ćemo  Vam ponovno istaknuti prijedloge koje ste očito odbili bez ikakvog obrazloženja i korektne komunikacije: \n\n• obrazovanje na hrvatskom jeziku te definiranje što bi značilo ''poznavanje jezika u dovoljnoj mjeri'' – obzirom da predmetnu kvalifikaciju smatramo neodredivom i neozbiljnom\n• članak 71, stavak 1. Zakona, prijedlog: regulirano obrazovanje na način da ga provode fakulteti, kao nekad , a obzirom smo svjedoci vulgarizacije obrazovanja turističkih vodiča\n• članak 73, Zakona:    ''da ima najmanje završenu srednju školu“ - prijedlog:  najmanje četverogodišnju srednju školu,\n• članak 73. stavak 2. točka 3. Zakona:  ''da poznaje hrvatski jezik u mjeri dostatnoj za pružanje usluga turističkog vodiča'', što bi značilo ''poznavanje jezika u dovoljnoj mjeri'' – obzirom da predmetnu kvalifikaciju smatramo neodredivom i neozbiljnom  / prijedlog:  svakako definiranje razine poznavanja jezika prema reguliranim razinama poznavanja jezika. \n• Fragmentiranost ispita po županijama: predlažemo polaganje ispita po povijesno i geografski bliskim regijama. Na ovaj način bi se zaštićeni lokaliteti polagali samo za 5 regija ( za razliku od sadašnjih 20 županija i grada Zagreba) .Fragmentiranost ispita  bi se smanjila na najmanju moguću mjeru koja je u isto vrijeme logična,  smislena i potrebna.\n \n1. Dalmatinska regija - uključivala bi 4 županije: \n Dubrovačko-neretvanska županija\n Splitsko – dalmatinska županija\n Šibensko – kninska županija\n Zadarska županija\n \n2. Istarsko-primorsko-lička regija - uključivala bi 3 županije: \n Istarska županija\n Primorsko-goranska županija\n Ličko-senjska županija\n \n3. Središnja Hrvatska i zagrebačka makroregija - uključivala bi 5 županija i grad Zagreb: \n Krapinsko-zagorska županija\n Karlovačka županija\n Međimurska županija\n Varaždinska županija\n Zagrebačka županija\n Grad Zagreb\n\n4. Panonska regija: \n  Sisačko-moslovačka županija\n Bjelovarsko-bilogorska županija\n Koprivničko-križevačka županija\n Virovitičko- podravska  županija\n\n5. Slavonska regija - uključivala bi 4 županije: \n• Vukovarsko-srijemska\n• Osječko-baranjska županija\n• Požeško-slavonska županija\n• Brodsko-posavska županija\nJedini prijedlog koji je usvojen  je načelo zaštite stečenih prava. No, ujedno je i  paradoks. \n\nRegulacija prema državljanima neeuropskih zemalja: \nNovim Zakonom o strancima ukidaju se turističke kvote te će veliki broj stranih državljana imati mogućnost boravka u Republici Hrvatskoj. Osobe koje pet godina borave na teritoriju Republike Hrvatske i ne moraju nužno biti zaposlene da bi stekle uvjete za dobivanje prebivališta. No, bez obzira na isto, za istaknuti je kako je Zakon o pružanju usluga u turizmu lex specialis koji derogira opći zakon , u ovom slučaju Zakon o strancima. Isti pristup imaju i druge europske zemlje poput Cipra i Malte, koje uopće ne dozvoljavaju pristup edukaciji strancima koji dolaze iz neeuropskh zemalja osim ako nemaju grčko, odnosno ciparsko podrijetlo, odnosno Malta, koja uz obvezu prebivališta, ima i uvjet reciprociteta. To su zemlje koje smatramo onima koje štite i poštuju svoju baštinu i nacionalni interes. \nVezano uz samu izmjenu zakona predlažemo konkretno: \n• članak 69. stavak 3. Zakona – prijedlog: pristup edukaciji regulirati i uvjetom hrvatskog podrijetla odnosno implementiranjem načela reciprociteta. \n\n\nObzirom na nekomunikaciju i nekorektnost, obvezni smo se očitovati ponovno i putem e-savjetovanja  na nekoliko važnih detalja kako slijedi: \n• uvjet proporcionalnosti:  dostavili smo Vam  ažurirani popis testa proporcionalnosti svih zemalja članica EU pisan 2016. godine od strane stručne službe , a vezano uz izvješće Republike Hrvatske Europskoj Komisiji o našoj profesiji ( izvješće napisano nepotpuno uz polupismenu razinu popratnog  teksta) \nIz predmetnog popisa odgovora svih država članica na test proporcionalnosti, vidljivo je kako je test proporcionalnosti za Republiku Hrvatsku  nužno revidirati u skladu sa standardima i sintaksom  engleskog poslovnog  jezika i ispraviti  pogrešno navedeno činjenično stanje.  Nudili smo Vam i pomoć, međutim ništa nije ispravljeno niti su navedene   prevladavajuće kategorija javnog interesa, zaštita potrošača, zaštita kulturne, arheološke, povijesne i umjetničke baštine. \nIsticali smo i  netočnost u navodima isključivo županijskih licenci jer  Republika Hrvatska nacionalnu licencu već odavno ima u obliku tzv. općeg dijela. \nPojedinačno očitovanje na prijedlog u e- savjetovanju:  \nČlanak 6. \nU članku 70. stavku 2. riječi: „po županijama“ brišu se.\n \nU stavku 4. riječi: „po županijama“ brišu se.\nIznimno se protivimo ovakvom prijedlogu te predlažemo izmjenu čl. 70.st. 2  te članka 70.st.4. riječima '' po regijama''  \nPredlaže se izmjena u članku 70. te dopuna novog stavka 6. : \n'' Regije se određuju na slijedeći način: \n1. Dalmatinska regija - uključivala bi 4 županije: \n Dubrovačko-neretvanska županija\n Splitsko – dalmatinska županija\n Šibensko – kninska županija\n Zadarska županija\n \n2. Istarsko-primorsko-lička regija - uključivala bi 3 županije: \n Istarska županija\n Primorsko-goranska županija\n Ličko-senjska županija\n \n3. Središnja Hrvatska i zagrebačka makroregija - uključivala bi 5 županija i grad Zagreb: \n Krapinsko-zagorska županija\n Karlovačka županija\n Međimurska županija\n Varaždinska županija\n Zagrebačka županija\n Grad Zagreb\n\n4. Panonska regija: \n  Sisačko-moslovačka županija\n Bjelovarsko-bilogorska županija\n Koprivničko-križevačka županija\n Virovitičko- podravska  županija\n\n5. Slavonska regija - uključivala bi 4 županije: \n• Vukovarsko-srijemska\n• Osječko-baranjska županija\n• Požeško-slavonska županija\n• Brodsko-posavska županija''\n\nČlanak 8.\n \nU članku 74. točka 2. mijenja se i glasi:\n \n„2. naznaku o položenom općem dijelu stručnog ispita odnosno naznaku o položenom općem dijelu stručnog ispita i posebnom dijelu stručnog ispita za zaštićene cjeline (lokalitete).“\nPrijedlog ZDTVH: \n„2. naznaku o položenom općem dijelu stručnog ispita odnosno naznaku o položenom općem dijelu stručnog ispita i posebnom dijelu stručnog ispita za zaštićene cjeline (lokalitete) po regijama iz članka  70. stavak 6 .“\n\n\n\nČlanak 9.\n \nIza članka 75. dodaje se članak 75.a i naslov iznad članka koji glasi:\n \n„Ukidanje rješenja o ispunjavanju uvjeta za pružanje usluga turističkog vodiča\n\nČlanak 75.a\n \n(1) Rješenje o ispunjavanju uvjeta za pružanje usluga turističkog vodiča ukida se s danom podnošenja zahtjeva za odjavu nadležnom upravnom tijelu ili danom navedenim u zahtjevu za odjavu, koji ne može biti određen prije dana podnošenja zahtjeva nadležnom upravnom tijelu.\n \n(2) Rješenje o ukidanju rješenja iz stavka 1. ovoga članka donosi nadležno upravno tijelo i dostavlja ga Ministarstvu, nadležnom područnom uredu turističke inspekcije tijela državne uprave nadležnog za inspekcijske poslove i nadležnoj ispostavi područnog ureda tijela državne uprave nadležnog za porezni sustav.\n \n(3) Protiv rješenja iz stavka 2. ovoga članka može se izjaviti žalba Ministarstvu.“\n\n- U stavku 1. nije navedeno na čiji zahtjev za odjavu se donosi predmetno rješenje \n\nČlanak 10.\n \nU članku 76. stavak 5. briše se.\n- Suglasni smo s izmjenom koja se odnosila na obvezu upisa u Središnji registar\nS poštovanjem ,\nJednoglasno: članovi Zajednice društava turističkih vodiča Hrvatske\n1. Društvo turističkih vodiča Split\n2. Društvo turističkih vodiča Dubrovnik\n3. Udruga turističkih vodiča Like\n4. Udruga turističkih vodiča Rab\n5. Udruga turističkih vodiča grada Vukovara\n6. Društvo turističkih vodiča Korčula\n7. Društvo turističkih vodiča Rovinj\n8. Društvo turističkih vodiča Međimurje\n9. Udruga turističkih vodiča Bastion- Karlovac\n10. Udruga Moj Osijek\n11. Udruga turističkih vodiča Maloga Lošinja\n12. Udruga turističkih vodiča Zadra - Donat\n13. Društvo turističkih vodiča Phoenix- Trogir\n14. Udruga turističkih vodiča Kvarnera\n15. Društvo turističkih vodiča Liburnia\n16. Društvo turističkih vodiča Varaždin\n17. Društvo turističkih vodiča Pula\n18. Udruga turističkih vodiča Zagreba i srednjohrvatske makroregije\n19. Turistički vodiči Split\n20. Udruga turističkih vodiča Mihovil Šibenik\n21. Udruga turističkih vodiča otoka Hvara","Djelomično prihvaćen","Ministarstvo turizma i sporta pristupilo je izmjenama i dopunama Zakona o pružanju usluga u turizmu (NN 130/17, 25/19, 98/19, 42/20) zbog potrebe usklađivanja s propisima Europske unije (odredbama Direktive 2005/36/EZ o priznavanju stručnih kvalifikacija (kako je zadnje izmijenjena Direktivom 2013/55/EU) i Direktive 2006/123/EZ o uslugama na unutarnjem tržištu), koje su utemeljene na slobodi poslovnog nastana, slobodi pružanja usluga i/ili slobodi kretanja radnika – temeljnim načelima Europske unije. \n\nPrije objave nacrta Prijedloga izmjena Zakona o pružanju usluga u turizmu na savjetovanju sa zainteresiranom javnošću 8. siječnja 2021. godine, Ministarstvo turizma i sporta održalo je četiri sastanka s predstavnicima Zajednice društava turističkih vodiča Hrvatske (ZDTVH), a na posljednjem sastanku 20. studenoga 2020. predstavljen im je Prijedlog izmjena i dopuna Zakona o pružanju usluga u turizmu.\n\nVezano uz prijedlog definiranja razine znanja hrvatskog jezika napominjemo da sukladno važećem Zakonu turistički vodič mora znati jezik na kojem pruža usluge najmanje na razini B2 Zajedničkog europskog referentnog okvira. Navedeno znači da vodič koji pruža usluge na hrvatskom jeziku mora znati hrvatski jezik najmanje na razini B2. Ukoliko pruža usluge na nekom drugom stranom jeziku, mora poznavati hrvatski jezik u mjeri dostatnoj za pružanje usluga. \n\nU pogledu priznavanja stručnih kvalifikacija turističkih vodiča iz drugih država članica Europske unije skrećemo pažnju na odredbe Zakona o reguliranim profesijama i priznavanju inozemnih stručnih kvalifikacija (NN 82/15, 70/19, 47/20), kojim je prenesena Direktiva 2005/36/EZ o priznavanju stručnih kvalifikacija (izmijenjena Direktivom 2013/55/EU), provjera znanja jezika mora biti razmjerna djelatnosti koja će se obavljati, a provodi se samo u slučaju profesija koje utječu na sigurnost pacijenata, a drugih profesija kada postoji osnovana sumnja o dovoljnom poznavanju jezika u odnosu na profesionalne djelatnosti koje se namjeravaju obavljati. Takva provjera može se vršiti samo nakon izdavanja Europske profesionalne kartice i priznavanja inozemnih stručnih kvalifikacija u svrhu ostvarivanja prava na poslovni nastan, ali ne i kod privremenog i povremenog pružanja usluga turističkog vodiča u drugoj državi članici Europske unije.\n\nSukladno Zakonu o znanosti i visokom obrazovanju (NN 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17) visoka učilišta su sveučilište te fakultet i umjetnička akademija u njegovom sastavu, veleučilište i visoka škola, a visoka učilišta mogu biti javna i privatna, dok prema važećem Zakonu o pružanju usluga u turizmu rješenje o imenovanju ispitne komisije za polaganje stručnog ispita za turističkog vodiča može se izdati samo onom visokom učilištu koje izvodi najmanje stručni ili sveučilišni studij na preddiplomskoj razini u području turizma ili imaju smjer ili nastavne predmete iz područja turizma.\n\nVezano uz uvjetovanje pristupa polaganju stručnog ispita za turističkog vodiča završenom četverogodišnjm srednjom školom, smatramo kao isto nije nužno, iz razloga što će se programom i stručnim ispitom za turističkog vodiča propisati i provjeriti odgovarajuća razina znanja.\n\nOvim novim Prijedlogom izmjena Zakona o pružanju usluga u turizmu Ministarstvo turizma i sporta u dijelu Zakona koji se odnosi na turističke vodiče - ne regulira  - obvezu polaganja općeg i posebnog dijela ispita za turističke vodiče, već su način polaganja i sadržaj stručnog ispita za turističke vodiče, kao i popis zaštićenih cjelina (lokaliteta) uređeni podzakonskim aktima, tj. pravilnicima iz 2008. godine - Pravilnikom o stručnom ispitu za turističke vodiče i ispitnom programu za turističke pratitelje (NN 50/08 i 120/08) i Pravilnikom o popisu turističkih cjelina (lokaliteta) po županijama (NN 76/08). Prijedlog novog načina polaganja i sadržaja ispita za turističke vodiče bit će predmet rada radne skupine za donošenje novih pravilnika, koji se trebaju donijeti do kraja lipnja 2021. godine. U radnoj skupini će, kao i do sada, sudjelovati predstavnici turističkih vodiča, visoka učilišta koja izvode programe stručnog ispita za turističke vodiče, tijela državne vlasti i stručnjaci.\n\nVezano uz test proporcionalnosti iz 2016. godine napominjemo da Ministarstvo turizma i sporta svake godine ažurira podatke o reguliranim profesijama te ih dostavlja Ministarstvu rada, mirovinskoga sustava, obitelji i socijalne politike kao nadležnom tijelu za pitanja reguliranih profesija u svrhu popunjavanja Europske baze podataka reguliranih profesija.\n \nDržavljani trećih država mogu pružati usluge turističkog vodiča na području Republike Hrvatske samo ako polože stručni ispit (opći i posebni dio), a navedenom mogu pristupiti ukoliko u Republici Hrvatskoj imaju prijavljeno prebivalište te smatramo da je navedeno zakonsko uređenje zadovoljavajuće.\n \nRješenje će se izdavati sukladno izdanom uvjerenju o položenom stručnom ispitu, a program stručnog ispita će biti propisan pravilnkom o stručnom ispitu.\n\nVezano uz ukidanje rješenja o ispunjavanju uvjeta turističkog vodiča smatramo da je potrebno navedeno izričito urediti zakonom, bez obzira što vodič možda neće imati potrebu za tim, s obzirom da ishođenje rješenja o ispunjavanju uvjeta za pružanje usluga turističkih vodiča automatski ne predstavlja registraciju slobodnog zanimanju. Naime, Zakon o općem upravnom postupku uređuje tko može biti stranka u postupku, a time i pravo podnijeti zahtjev za odjavu pružanja usluga."]
[9,"Igor Sertic","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU","1. U nacrtu Zakona stoji termin \"organizator\", a smatramo kako bi trebalo pisati \"odgovorni organizator putovanja.\"\n2. Putničke agencije se dovodi u nepovoljnu situaciju ako Vlada Republike Hrvatske donese Zakon prema kojemu moraju vratiti uplate za vouchere koje su izdali do 1.3.2021. godine. Shodno tome tražimo produženje roka trajanja vouchera do 31.12.2021. godine na koji bi počelo teći 180 dana od kraja pandemije. Ovo se odnosi samo ukoliko se situacija stabilizira. \n3. Jamčevno osiguranje u slučaju proglašenja više sile, kao što je COVID-19, ne pokriva izdane vouchere jer je viša sila nastupila nakon ugovaranja police jamčevnog osiguranja. U slučaju stečaja pojedinih putničkih agencija putnici će izgubiti novac. Apeliramo na produženje roka trajanja vouchera, jer u protivnom će putnička agencija jedini mogući izlaz imati momentalno proglašenje stečaja. Time će svi putnici koji su koristili usluge agencije ostati bez novaca, dok će svi zaposlenici ostati bez mjera potpora i biti prisiljeni prijaviti se na burzu. \n4. Važenje Vouchera ukoliko je zakonski moguće ne ograničiti datumom već da je on važeći do odabira zamjenskog putovanja ili pune iskoristivosti njegovog iznosa\n5. Produljiti moratorije na kredite i leasinge kod banaka zbog potpuno onemogućenog poslovanja turisičkih agencija\n6. RAZLIKOVATI TIPOVE TURISTIČKOH AGENCIJA. U NAJGOROM POLOŽAJU SU ORGANIZATORI PUTOVANJA KOJI SVA PUTOVANJA DEPOZITIRAJU, TE TIME OSTAJU BEZ VELIKIH CIFRA I PRIJE SAMOG PUTOVANJA KOJA NIKADA NEĆE VIDJETI NAZAD. RAZLIKOVATI DOMAĆE INCOMING AGENCIJE OD DOMAĆIH OUTGOING AGENCIJA. OUTGOING JE TAJ KOJI PLAĆA UNAPRIJED, PRIJE POČETKA GODINE, A KOJE JE KORONA ZAUSTAVILA U POSLOVANJU.","Nije prihvaćen","Zakonom o pružanju usluga u turizmu organizator je definiran kao trgovac koji izravno ili putem drugog trgovca odnosno zajedno s drugim trgovcem kombinira i prodaje ili nudi na prodaju paket-aranžmane ili trgovac koji dostavlja podatke o putniku drugom trgovcu u skladu s točkom 2. podtočkom b) podpodtočkom 5. članka 7. toga Zakona, a prodavatelj kao trgovac koji nije organizator, a koji prodaje ili nudi na prodaju paket- aranžmane koje kombinira organizator. Navedeni termini i definicija su usklađeni s odredbama Direktive 2015/2302 te se kao takvi ne mogu mijenjati. Također, prema Zakonu o pružanju usluga u turizmu za izvršenje paket aranžmana je odgovoran organizator, a ne prodavatelj.\n\nIzmjenama i dopunama Zakona o pružanju usluga u turizmu (Narodne novine, br. 42/20) iz travnja 2020. godine, koje su još na snazi, dana je mogućnost turističkim agancijama da za neizvršene paket aranžmane izdaju vaučere, na temelju kojih bi putnik imao pravo na zamjensko putovanje ili povrat novca u roku 14 dana od isteka roka od 180 dana od prestanka posebnih okolnosti. Novi prijedlog izmjena i dopuna Zakona trebao bi stupiti na snagu tokom travnja 2021. godine, dakle godinu dana nakon uvođenja izmjena i dopuna u 2020. godini. \n\nNije moguće prihvatiti prijedlog da rok za izvršenje povrata novca putnicima bude 31.12.2021. naime zbog nesuklađenja s odredbama Direktive 2015/2302 o putovanjima u paket-aranžmanima i povezanim putnim aranžmanima, u pogledu članka 38.a važećeg Zakona Europska komisija je protiv Republike Hrvatske, 30. listopada 2020. godine, pokrenula druga fazu postupka zbog povrede prava Europske unije (obrazloženo mišljenje), te je donošenje izmjena Zakona kojima se članak 38.a briše nužno radi suklađivanja s navedenom Direktivom i izbjegavanja postupka pred Sudom Europske unije kao i zaštite samih potrošača. \n\nSukladno prijelaznoj odredbi Nacrta prijedloga Zakona, iznimno, uz pristanak putnika vaučer se može iskoristiti za sklapanje ugovora o zamjenskom putovanju u paket-aranžmanu jednake, veće ili niže vrijednosti i/ili kvalitete te izlet ili drugu uslugu putovanja, u roku godine dana od njegovog izdavanja.\n\n Vezano uz jamčevinu, napominjemo da je i prema ranije važećem Zakonu o pružanju usluga u turizmu (NN 68/07, 88/10, 30/14, 89/14 i 152/14) jamčevina za slučaj nesolventnosti bila propisana u obliku polica osiguranja i bankarskih garancija te je, s obzirom na uspostavljenu i ustaljenu praksu, i novim Zakonom o pružanju usluga u turizmu (NN 130/17) zadržan isti sustav zaštite od nesolventnosti. \n\nVezano uz problem likvidnosti turističkih agencija skrećemo pozornost da je Vlada Republike Hrvatske na sjednici dana 4. veljače 2021. godine donijela Odluku o usvajanju Programa dodjele državnih potpora sektoru turizma i sporta u aktualnoj pandemiji COVID-a 19 u okviru kojeg će se osigurati financijska podrška poduzetnicima koji obavljaju djelatnost u sektoru turizma, uključujući i turističke agencije s ciljem ublažavanja posljedica krize na njihovo poslovanje. Mjere iz tog Programa usmjerene su na nadoknađivanje manjka likvidnosti poduzetnicima u navedenim sektorima i to kroz omogućavanje pristupa financijskim sredstvima uz uvjete povoljnije od uobičajenih na financijskim tržištima, a radi osiguranja opstanka, očuvanja zaposlenosti i ublažavanja teškoća u poslovanju za vrijeme trajanja krize te stvaranja preduvjeta za što brži oporavak nakon krize te smatramo da će isto povoljno utjecati i na status turističkih agencija."]
[10,"Domina Lujak Tot","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU","U potpunosti podrzavam stav i kritike Zajednice drustava turistickih vodica, te ih citiram kako slijedi:\n\"Dopisom od 07.studenog 2020.godine izričito smo  Vas  molili da nas sa sadržajem konačnog teksta prijedloga Zakona izvijestite prije objavljivanja na e-savjetovanju.  Nažalost, ne samo da niste prihvatili nijedan prijedlog (pa ni onaj koji je dogovoren) već smo izrazito razočarani cjelokupnim postupkom. \nPrvenstveno se očitujemo na analizu utvrđenih izravnih učinaka  objavljenu u e- savjetovanju (Obrascu iskaza o procjeni učinaka propisa za nacrt prijedloga Zakona o izmjenama i dopunama Zakona o pružanju usluga u turizmu)  u kojem ste naveli: \n''Međutim, treba naglasiti da velik broj turističkih vodiča ne pruža usluge aktivno te je pružanje takvih usluga u velikoj mjeri samo dodatni izvor prihoda. Prema podacima Porezne uprave  broj obveznika u Registru poreznih obveznika na dan 14. prosinca 2020. godine koji imaju evidentiranu glavnu djelatnost pod NKD razredom „79.90 Ostale rezervacijske usluge i djelatnosti povezane s njima“ koji, između ostalog, uključuje djelatnosti turističkog vodiča, ukupno iznosi 1.344, od čega je 208 pravnih i 1.136 fizičkih osoba te se procjenjuje  da od ukupnog broja aktivno pruža usluge oko četvrtina turističkih vodiča.''\n- Navedenim izračunom proizlazi da u Republici Hrvatskoj  ne djeluje  5 500 vodiča ( koji uredno uplaćuju u proračun značajna sredstva na ime poreza , prireza i doprinosa) već 340 vodiča što nije točno \n- Veliki broj obrtnika turističkih vodiča ima prijavljenu djelatnost 79.90, ali ne kao primarnu djelatnost što ne znači da ne žive od iste\n- Pojam ''aktivno'' samo za one koji su obrtnici kojima je predmetna djelatnost  navedena kao glavna je ništa drugo no maliciozan pokušaj umanjenja broja turističkih vodiča kojima se ovim zakonom i onim što slijedi ugrožava gola egzistencija i tjera iz zemlje.  \n- Također je protivna i odredbama čl. 73.stavak 5. Zakona o pružanju usluga u turizmu kojim su jasno navedeni oblici poslovanja turističkih vodiča. (po ovom bi mogli zaključiti kako su primjerice brojni umirovljenici s malim mirovinama, kojima je ova djelatnost jedna od glavnih prihoda kako bi mogli preživjeti, zapravo ''pasivni'' vodiči. \nObzirom kako se u predmetnom slučaju radi o opstanku cijele struke, i to u vremenu epidemije, koje je brojne vodiče primoralo da bježe iz zemlje kako bi osigurali nužnu egzistenciju , cjelokupni postupak  je izazvao  zgražanje kolega i pozive na prosvjede jer je zbog ovako provedenog postupka nestalo i ono malo povjerenja koje smo stekli u Ministarstvo kako bi se što više izbjegle negativne posljedice pri donošenju budućih pravilnika vezanim uz popis zaštićenih lokaliteta i obrazovni kurikulum turističkih vodiča\"\nDodat cu, da je rad MINTa razocaravajuce nekompetentan, da su u Prijedlogu zakona mnogi navodi nedoreceni i /ili netocni  i da je komunikacija sa partnerima, tj. gradjanima autisticna.","Nije prihvaćen","U Obrascu iskaza o procjeni učinaka propisa nigdje nije naveden podatak o 340 turističkih vodiča u Republici Hrvatskoj, već se procjenjuje da od ukupnog broja vodiča, to jest od ukupno cca 5500 registriranih vodiča u Republici Hrvatskoj, četvrtina aktivno pruža usluge u smislu da im je to jedini izvor prihoda (prema podacima Porezne uprave od 14.12.2020. pod NKD razredom „79.90 Ostale rezervacijske usluge i djelatnosti povezane s njima“, a koja uključuje uz ostale djelatnosti i djelatnost turističkog vodiča, evidentirano je ukupno 1.344 poreznih obveznika, od čega je 208 pravnih i 1.136 fizičkih osoba)."]
[11,"OLIVA, obrt za turisticko vodjenje i zastupanje","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU","U potpunosti podrzavam stav i kritike Zajednice drustava turistickih vodica, te ih citiram kako slijedi:\n\"Dopisom od 07.studenog 2020.godine izričito smo  Vas  molili da nas sa sadržajem konačnog teksta prijedloga Zakona izvijestite prije objavljivanja na e-savjetovanju.  Nažalost, ne samo da niste prihvatili nijedan prijedlog (pa ni onaj koji je dogovoren) već smo izrazito razočarani cjelokupnim postupkom. \nPrvenstveno se očitujemo na analizu utvrđenih izravnih učinaka  objavljenu u e- savjetovanju (Obrascu iskaza o procjeni učinaka propisa za nacrt prijedloga Zakona o izmjenama i dopunama Zakona o pružanju usluga u turizmu)  u kojem ste naveli: \n''Međutim, treba naglasiti da velik broj turističkih vodiča ne pruža usluge aktivno te je pružanje takvih usluga u velikoj mjeri samo dodatni izvor prihoda. Prema podacima Porezne uprave  broj obveznika u Registru poreznih obveznika na dan 14. prosinca 2020. godine koji imaju evidentiranu glavnu djelatnost pod NKD razredom „79.90 Ostale rezervacijske usluge i djelatnosti povezane s njima“ koji, između ostalog, uključuje djelatnosti turističkog vodiča, ukupno iznosi 1.344, od čega je 208 pravnih i 1.136 fizičkih osoba te se procjenjuje  da od ukupnog broja aktivno pruža usluge oko četvrtina turističkih vodiča.''\n- Navedenim izračunom proizlazi da u Republici Hrvatskoj  ne djeluje  5 500 vodiča ( koji uredno uplaćuju u proračun značajna sredstva na ime poreza , prireza i doprinosa) već 340 vodiča što nije točno \n- Veliki broj obrtnika turističkih vodiča ima prijavljenu djelatnost 79.90, ali ne kao primarnu djelatnost što ne znači da ne žive od iste\n- Pojam ''aktivno'' samo za one koji su obrtnici kojima je predmetna djelatnost  navedena kao glavna je ništa drugo no maliciozan pokušaj umanjenja broja turističkih vodiča kojima se ovim zakonom i onim što slijedi ugrožava gola egzistencija i tjera iz zemlje.  \n- Također je protivna i odredbama čl. 73.stavak 5. Zakona o pružanju usluga u turizmu kojim su jasno navedeni oblici poslovanja turističkih vodiča. (po ovom bi mogli zaključiti kako su primjerice brojni umirovljenici s malim mirovinama, kojima je ova djelatnost jedna od glavnih prihoda kako bi mogli preživjeti, zapravo ''pasivni'' vodiči. \nObzirom kako se u predmetnom slučaju radi o opstanku cijele struke, i to u vremenu epidemije, koje je brojne vodiče primoralo da bježe iz zemlje kako bi osigurali nužnu egzistenciju , cjelokupni postupak  je izazvao  zgražanje kolega i pozive na prosvjede jer je zbog ovako provedenog postupka nestalo i ono malo povjerenja koje smo stekli u Ministarstvo kako bi se što više izbjegle negativne posljedice pri donošenju budućih pravilnika vezanim uz popis zaštićenih lokaliteta i obrazovni kurikulum turističkih vodiča\"\nDodat cu, da je rad MINTa razocaravajuce nekompetentan, da su u Prijedlogu zakona mnogi navodi nedoreceni i /ili netocni  i da je komunikacija sa partnerima, tj. gradjanima autisticna.","Nije prihvaćen","U Obrascu iskaza o procjeni učinaka propisa nigdje nije naveden podatak o 340 turističkih vodiča u Republici Hrvatskoj, već se procjenjuje da od ukupnog broja vodiča, to jest od ukupno cca 5500 registriranih vodiča u Republici Hrvatskoj, četvrtina aktivno pruža usluge u smislu da im je to jedini izvor prihoda (prema podacima Porezne uprave od 14.12.2020. pod NKD razredom „79.90 Ostale rezervacijske usluge i djelatnosti povezane s njima“, a koja uključuje uz ostale djelatnosti i djelatnost turističkog vodiča, evidentirano je ukupno 1.344 poreznih obveznika, od čega je 208 pravnih i 1.136 fizičkih osoba)"]
[12,"Ana Jakus","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU","Prijelog zakona je sramotan i predstavlja sramotnu liberalizaciju trzista gdje se daje jos nekakvo zastiti domace vodice/pratitelje.\nOdrazit ce se na istinost recenog sadrzaja.Mislim narocito na tumacenju povijesti.\nOdrazit ce na kvalitetu recenog.Mislim na tumacenju bastine,povijest,obicaji i tradicije zasticenih lokaliteta.\nOdrazit ce se ekonomski jer ce mnogi zatvoriti obrte,baviti se necim trecem ili odlaziti iz zemlje.","Nije prihvaćen","Nije konkretna prijedba na Obrazac, već općeniti komentar."]
[13,"Zajednica društava turističkih vodiča Hrvatske","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU","Dopisom od 07.studenog 2020.godine izričito smo  Vas  molili da nas sa sadržajem konačnog teksta prijedloga Zakona izvijestite prije objavljivanja na e-savjetovanju.  Nažalost, ne samo da niste prihvatili nijedan prijedlog (pa ni onaj koji je dogovoren) već smo izrazito razočarani cjelokupnim postupkom. \nPrvenstveno se očitujemo na analizu utvrđenih izravnih učinaka  objavljenu u e- savjetovanju (Obrascu iskaza o procjeni učinaka propisa za nacrt prijedloga Zakona o izmjenama i dopunama Zakona o pružanju usluga u turizmu)  u kojem ste naveli: \n''Međutim, treba naglasiti da velik broj turističkih vodiča ne pruža usluge aktivno te je pružanje takvih usluga u velikoj mjeri samo dodatni izvor prihoda. Prema podacima Porezne uprave  broj obveznika u Registru poreznih obveznika na dan 14. prosinca 2020. godine koji imaju evidentiranu glavnu djelatnost pod NKD razredom „79.90 Ostale rezervacijske usluge i djelatnosti povezane s njima“ koji, između ostalog, uključuje djelatnosti turističkog vodiča, ukupno iznosi 1.344, od čega je 208 pravnih i 1.136 fizičkih osoba te se procjenjuje  da od ukupnog broja aktivno pruža usluge oko četvrtina turističkih vodiča.''\n- Navedenim izračunom proizlazi da u Republici Hrvatskoj  ne djeluje  5 500 vodiča ( koji uredno uplaćuju u proračun značajna sredstva na ime poreza , prireza i doprinosa) već 340 vodiča što nije točno \n- Veliki broj obrtnika turističkih vodiča ima prijavljenu djelatnost 79.90, ali ne kao primarnu djelatnost što ne znači da ne žive od iste\n- Pojam ''aktivno'' samo za one koji su obrtnici kojima je predmetna djelatnost  navedena kao glavna je ništa drugo no maliciozan pokušaj umanjenja broja turističkih vodiča kojima se ovim zakonom i onim što slijedi ugrožava gola egzistencija i tjera iz zemlje.  \n- Također je protivna i odredbama čl. 73.stavak 5. Zakona o pružanju usluga u turizmu kojim su jasno navedeni oblici poslovanja turističkih vodiča. (po ovom bi mogli zaključiti kako su primjerice brojni umirovljenici s malim mirovinama, kojima je ova djelatnost jedna od glavnih prihoda kako bi mogli preživjeti, zapravo ''pasivni'' vodiči. \nObzirom kako se u predmetnom slučaju radi o opstanku cijele struke, i to u vremenu epidemije, koje je brojne vodiče primoralo da bježe iz zemlje kako bi osigurali nužnu egzistenciju , cjelokupni postupak  je izazvao  zgražanje kolega i pozive na prosvjede jer je zbog ovako provedenog postupka nestalo i ono malo povjerenja koje smo stekli u Ministarstvo kako bi se što više izbjegle negativne posljedice pri donošenju budućih pravilnika vezanim uz popis zaštićenih lokaliteta i obrazovni kurikulum turističkih vodiča","Nije prihvaćen","U Obrascu iskaza o procjeni učinaka propisa nigdje nije naveden podatak o 340 turističkih vodiča u Republici Hrvatskoj, već se procjenjuje da od ukupnog broja vodiča, to jest od ukupno cca 5500 registriranih vodiča u Republici Hrvatskoj, četvrtina aktivno pruža usluge u smislu da im je to jedini izvor prihoda (prema podacima Porezne uprave od 14.12.2020. pod NKD razredom „79.90 Ostale rezervacijske usluge i djelatnosti povezane s njima“, a koja uključuje uz ostale djelatnosti i djelatnost turističkog vodiča, evidentirano je ukupno 1.344 poreznih obveznika, od čega je 208 pravnih i 1.136 fizičkih osoba)."]
[14,"IVICA ŠKRILJEVEČKI","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU,\n1.OPĆE INFORMACIJE","Poštovani 'liberalizacija' i 'održiv razvoj' nisu istoznačni pojmovi jer da biste imali održiv razvoj (koji uzima u obzir geografske, materijalne ali ljudske resurse, te ih nastoji optimizirati na dugoročno održiv način) nije nužno dobra liberalizacija, odnosno uklanjanje prepreka i/ili kontrole nad bilo kojim procesom tog istog područja.\nDo sada se nije pokazalo da je fragmentiranost posebnog dijela ispita za turističke vodiče po županijama problem domaćim vodičima (oni koji to žele položili su i po 14 ili više županija) pa nije jasno zašto bi to predstavljalo problem za strane vodiče. Nije jasno na koji način to usklađujete s direktivama 205/36/EZ, 2013/55/EU jer niste naveli s kojim paragrafima, članicima, točkama se usklađuju Zakoni RH. Inače zanimanje 'turističkog vodiča' nije regulirano zakonima EU, jer u nekim zemljama članicama to nije regulirana profesija, no svaka članica EU ima slobodu prano regulirati edukaciju i polaganje ispita na svome teritoriju.","Primljeno na znanje","U konkretnom slučaju ne radi se samo o pitanju obrazovanja, već i o priznavanju stručnih kvalifikacija i privremenom i povremenom pružanje usluga od strane državljana drugih država članica, što je regulirano direktivom na razini Unije, stoga svako zahtijevanje dodatnog obrazovanja vodiča iz drugih država članica mora biti u skladu s odrebama direktive."]
[15,"Andrea Jakopec","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU,\n1.OPĆE INFORMACIJE","Poštovani,\nslažem se s kolegama i smatram da je prijedlog izmjena Zakona o pružanju usluga u turizmu apsolutno neprihvatljiv. Podržavam i potpisujem očitovanje \"Zajednice društava turističkih vodiča Hrvatske\". Ako su Grčka i Cipar zaštitili svoju baštinu, povijest i svoje ljude, zašto ne napravimo i mi isto?\n\nDopisom od 07.studenog 2020.godine izričito smo  Vas  molili da nas sa sadržajem konačnog teksta prijedloga Zakona izvijestite prije objavljivanja na e-savjetovanju kao člana radne skupine.  Nažalost, ne samo da niste prihvatili nijedan prijedlog (pa ni onaj koji je dogovoren) već smo izrazito razočarani cjelokupnim postupkom. \nObzirom kako se u predmetnom slučaju radi o opstanku cijele struke, i to u vremenu epidemije, koje je brojne vodiče primoralo da bježe iz zemlje kako bi osigurali nužnu egzistenciju , cjelokupni postupak  je izazvao  zgražanje kolega i pozive na prosvjede jer je zbog ovako provedenog postupka nestalo i ono malo povjerenja koje smo stekli u Ministarstvo turizma i sporta kako bi se što više izbjegle negativne posljedice pri donošenju budućih pravilnika vezanim uz popis zaštićenih lokaliteta i obrazovni kurikulum turističkih vodiča.  \n \nVeć smo isticali grčki primjer , pa ćemo  Vam ponovno istaknuti prijedloge koje ste očito odbili bez ikakvog obrazloženja i korektne komunikacije: \n\n• članak 71, stavak 1. Zakona, prijedlog: regulirano obrazovanje na način da ga provode fakulteti, kao nekad , a obzirom smo svjedoci vulgarizacije obrazovanja turističkih vodiča\n• članak 73, Zakona:    ''da ima najmanje završenu srednju školu“ - prijedlog:  najmanje četverogodišnju srednju školu,\n• članak 73. stavak 2. točka 3. Zakona:  ''da poznaje hrvatski jezik u mjeri dostatnoj za pružanje usluga turističkog vodiča'', što bi značilo ''poznavanje jezika u dovoljnoj mjeri'' – obzirom da predmetnu kvalifikaciju smatramo neodredivom i neozbiljnom  / zahtjev:  svakako definiranje razine poznavanja jezika prema reguliranim razinama poznavanja jezika. \n• Fragmentiranost ispita po županijama: zahtijevamo polaganje ispita po povijesno i geografski bliskim regijama. Na ovaj način bi se zaštićeni lokaliteti polagali samo za 5 regija ( za razliku od sadašnjih 20 županija i grada Zagreba) .Fragmentiranost ispita  bi se smanjila na najmanju moguću mjeru koja je u isto vrijeme logična,  smislena i potrebna.\n \n1. Dalmatinska regija - uključivala bi 4 županije: \n Dubrovačko-neretvanska županija\n Splitsko – dalmatinska županija\n Šibensko – kninska županija\n Zadarska županija\n \n2. Istarsko-primorsko-lička regija - uključivala bi 3 županije: \n Istarska županija\n Primorsko-goranska županija\n Ličko-senjska županija\n \n3. Središnja Hrvatska i zagrebačka makroregija - uključivala bi 5 županija i grad Zagreb: \n Krapinsko-zagorska županija\n Karlovačka županija\n Međimurska županija\n Varaždinska županija\n Zagrebačka županija\n Grad Zagreb\n\n4. Panonska regija: \n  Sisačko-moslovačka županija\n Bjelovarsko-bilogorska županija\n Koprivničko-križevačka županija\n Virovitičko- podravska  županija\n\n5. Slavonska regija - uključivala bi 4 županije: \n• Vukovarsko-srijemska\n• Osječko-baranjska županija\n• Požeško-slavonska županija\n• Brodsko-posavska županija\nJedini prijedlog koji je usvojen  je načelo zaštite stečenih prava. No, ujedno je i  paradoks. \n\nRegulacija prema državljanima neeuropskih zemalja: \nNovim Zakonom o strancima ukidaju se turističke kvote te će veliki broj stranih državljana imati mogućnost boravka u Republici Hrvatskoj. Osobe koje pet godina borave na teritoriju Republike Hrvatske i ne moraju nužno biti zaposlene da bi stekle uvjete za dobivanje prebivališta. No, bez obzira na isto, za istaknuti je kako je Zakon o pružanju usluga u turizmu lex specialis koji derogira opći zakon , u ovom slučaju Zakon o strancima. Isti pristup imaju i druge europske zemlje poput Cipra i Malte, koje uopće ne dozvoljavaju pristup edukaciji strancima koji dolaze iz neeuropskh zemalja osim ako nemaju grčko, odnosno ciparsko podrijetlo, odnosno Malta, koja uz obvezu prebivališta, ima i uvjet reciprociteta. To su zemlje koje smatramo onima koje štite i poštuju svoju baštinu i nacionalni interes. \nVezano uz samu izmjenu zakona zahtijevamo konkretno: \n• članak 69. stavak 3. Zakona – zahtjev: pristup edukaciji regulirati i uvjetom hrvatskog podrijetla odnosno implementiranjem načela reciprociteta. \n\nObzirom na nekomunikaciju i nekorektnost, obvezni smo se očitovati ponovno i putem e-savjetovanja  na nekoliko važnih detalja kako slijedi: \n• uvjet proporcionalnosti:  dostavili smo Vam  ažurirani popis testa proporcionalnosti svih zemalja članica EU pisan 2016. godine od strane stručne službe , a vezano uz izvješće Republike Hrvatske Europskoj Komisiji o našoj profesiji ( izvješće napisano nepotpuno uz polupismenu razinu popratnog  teksta) \nIz predmetnog popisa odgovora svih država članica na test proporcionalnosti, vidljivo je kako je test proporcionalnosti za Republiku Hrvatsku  nužno revidirati u skladu sa standardima i sintaksom  engleskog poslovnog  jezika i ispraviti  pogrešno navedeno činjenično stanje.  Nudili smo Vam i pomoć, međutim ništa nije ispravljeno niti su navedene   prevladavajuće kategorije:  javni interes, zaštita potrošača, zaštita kulturne, arheološke, povijesne i umjetničke baštine. \nIsticali smo i  netočnost u navodima isključivo županijskih licenci jer  Republika Hrvatska nacionalnu licencu već odavno ima u obliku tzv. općeg dijela i što nije isticano u obrani hrvatskog kulturnog identiteta i interpretacije hrvatske kulturne baštine. \nUz sve navedeno, ponovno ističemo kako su druge zemlje bogate kulturne baštine radile sve što je moguće kako bi zaštitile svoje državljane pa je uz sve gore navedeno,  Cipar primjerice  tražio i  odstupanje od direktive zbog tzv. osjetljivog pitanja.  \nPoražavajuće je i razočaravajuće što smo kao članovi radne skupine za konačan prijedlog Zakona doznali putem e savjetovanja, a obavijest dobili tek danas po objavi našeg očitovanja u medijima. Od resornog ministarstva očekivali smo poštivanje dogovora i osnovnih uzusa komunikacije.\nOvim Zakonom o strancima ukidaju se turističke kvote čime će velikom broju stranih državljana biti omogućen boravak u Republici Hrvatskoj. Osobe koje budu pet godina boravile na području RH, čak i bez stalnog zaposlenja, moći će legalno ostvariti pravo na prebivalište. Ministarstvo turizma i sporta, međutim, zaboravlja činjenicu da je Zakon o pružanju usluga u turizmu tzv. lex specialis koji derogira opći zakon, u ovom slučaju Zakon o strancima. \nIsti pristup imaju i druge europske zemlje poput Grčke, Malte i Cipra koje uopće ne dozvoljavaju pristup strancima ukoliko nemaju grčko ili ciparsko porijeklo dok Malta usto još propisuje i obvezu prebivališta i uvjet reciprociteta.\n\n• članak 73, Zakona:    ''da ima najmanje završenu srednju školu“ - prijedlog:  najmanje četverogodišnju srednju školu,\n\n• članak 73. stavak 2. točka 3. Zakona:  ''da poznaje hrvatski jezik u mjeri dostatnoj za pružanje usluga turističkog vodiča'', što bi značilo ''poznavanje jezika u dovoljnoj mjeri'' – obzirom da predmetnu kvalifikaciju smatramo neodredivom i neozbiljnom  / prijedlog:  svakako definiranje razine poznavanja jezika prema reguliranim razinama poznavanja jezika. \nAko se predložene izmjene i dopune ugrade u Zakon o pružanju usluga u turizmu u nepromijenjenom obliku i kao takve stupe na snagu, hrvatska zakonodavna vlast bit će izravno odgovorna za propast nekoliko tisuća građana i tvrtki iz turističke struke.\nPredložene izmjene i dopune ne valjaju i njihovo uvođenje koštat će egzistencija, zdravlja i novca radnika i poslodavaca za koje se donose i na koje se odnose.\nPrije nešto manje od godinu dana izmijenili ste Zakon; dozvolili ste izdavanje vaučera za uplaćena i nerealizirana putovanja pod određenim uvjetima (prestanak pandemije + 180 dana odgode). To nije bilo idealno rješenje, daleko od toga, ali je u tome času bilo jedino moguće rješenje. I vi sada to ovim prijedlogom izmjena poništavate?! Zašto ste uopće unosili takvu izmjenu ako se ona ne može održati (niti godinu dana)?\nNe dirajte u članak 38.a! Ne izbacujte ga jer ćete nam stvoriti nerješive probleme koji će itekako uzdrmati hrvatski turizam a neke sektore (npr. putničke agencije) će najvjerojatnije uništiti. Ako već to namjeravate provesti, onda barem budite svjesni da su rješenja postojala, da smo vam ih predlagali.\nOvo su naši prijedlozi:\n1. Ministarstvo turizma i sporta produžuje rok za povrat novca klijentima minimalno do 31.12.2021. od kojeg počinje teći vrijeme isteka 180 dana za izvršenje povrata, i to isključivo pod uvjetom da se proglasi kraj pandemije i krenu putovanja.\n2. Produžuje se rok do kada vrijede izdani vaučeri putnicima na 31.12.2022.\n3. Za turističke agencije osigurati bespovratna sredstva (ne kredite!) za pokrivanje fiksnih troškova za period pada prometa većeg od 60% po razredima – što je veći pad, to je veći postotak iznosa nadoknade.\n4. Produženje potpora po mjeri ORM za isplatu plaća u minimalnom iznosu od 4.000 kn do kraja 2021. godine, tj. dokle god se ne proglasi kraj pandemije.\n5. S osiguravajućim kućama mora se redefinirati sve što se tiče/odnosi na jamčevinu. Ako osiguravajuće kuće ne žele više osiguravati turističke agencije, onda je potrebno neko drugo rješenje.\n\nMislite na nas - obrazovane hrvatske građane koji i dalje žele biti ambasadori Lijepe naše, prezentirajući našu povijest , kulturu i običaje, radeći i plaćajući porez u zajedničkoj nam domovini.\nS poštovanjem\nAndrea Jakopec, turistički vodič","Nije prihvaćen","Vezano uz prijedlog definiranja razine znanja hrvatskog jezika napominjemo da sukladno važećem Zakonu turistički vodič mora znati jezik na kojem pruža usluge najmanje na razini B2 Zajedničkog europskog referentnog okvira. Navedeno znači da vodič koji pruža usluge na hrvatskom jeziku mora znati hrvatski jezik najmanje na razini B2. Ukoliko pruža usluge na nekom drugom stranom jeziku, mora poznavati hrvatski jezik u mjeri dostatnoj za pružanje usluga. \n\nU pogledu priznavanja stručnih kvalifikacija turističkih vodiča iz drugih država članica Europske unije skrećemo pažnju na odredbe Zakona o reguliranim profesijama i priznavanju inozemnih stručnih kvalifikacija (NN 82/15, 70/19, 47/20), kojim je prenesena Direktiva 2005/36/EZ o priznavanju stručnih kvalifikacija (izmijenjena Direktivom 2013/55/EU), provjera znanja jezika mora biti razmjerna djelatnosti koja će se obavljati, a provodi se samo u slučaju profesija koje utječu na sigurnost pacijenata, a drugih profesija kada postoji osnovana sumnja o dovoljnom poznavanju jezika u odnosu na profesionalne djelatnosti koje se namjeravaju obavljati. Takva provjera može se vršiti samo nakon izdavanja Europske profesionalne kartice i priznavanja inozemnih stručnih kvalifikacija u svrhu ostvarivanja prava na poslovni nastan, ali ne i kod privremenog i povremenog pružanja usluga turističkog vodiča u drugoj državi članici Europske unije.\n\nSukladno Zakonu o znanosti i visokom obrazovanju (NN 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17) visoka učilišta su sveučilište te fakultet i umjetnička akademija u njegovom sastavu, veleučilište i visoka škola, a visoka učilišta mogu biti javna i privatna, dok prema važećem Zakonu o pružanju usluga u turizmu rješenje o imenovanju ispitne komisije za polaganje stručnog ispita za turističkog vodiča može se izdati samo onom visokom učilištu koje izvodi najmanje stručni ili sveučilišni studij na preddiplomskoj razini u području turizma ili imaju smjer ili nastavne predmete iz područja turizma.\n\nVezano uz uvjetovanje pristupa polaganju stručnog ispita za turističkog vodiča završenom četverogodišnjm srednjom školom, smatramo kao isto nije nužno, iz razloga što će se programom i stručnim ispitom za turističkog vodiča propisati i provjeriti odgovarajuća razina znanja.\n\nOvim novim Prijedlogom izmjena Zakona o pružanju usluga u turizmu Ministarstvo turizma i sporta u dijelu Zakona koji se odnosi na turističke vodiče - ne regulira  - obvezu polaganja općeg i posebnog dijela ispita za turističke vodiče, već su način polaganja i sadržaj stručnog ispita za turističke vodiče, kao i popis zaštićenih cjelina (lokaliteta) uređeni podzakonskim aktima, tj. pravilnicima iz 2008. godine - Pravilnikom o stručnom ispitu za turističke vodiče i ispitnom programu za turističke pratitelje (NN 50/08 i 120/08) i Pravilnikom o popisu turističkih cjelina (lokaliteta) po županijama (NN 76/08). Prijedlog novog načina polaganja i sadržaja ispita za turističke vodiče bit će predmet rada radne skupine za donošenje novih pravilnika, koji se trebaju donijeti do kraja lipnja 2021. godine. U radnoj skupini će, kao i do sada, sudjelovati predstavnici turističkih vodiča, visoka učilišta koja izvode programe stručnog ispita za turističke vodiče, tijela državne vlasti i stručnjaci.\n\nVezano uz test proporcionalnosti iz 2016. godine napominjemo da Ministarstvo turizma i sporta svake godine ažurira podatke o reguliranim profesijama te ih dostavlja Ministarstvu rada, mirovinskoga sustava, obitelji i socijalne politike kao nadležnom tijelu za pitanja reguliranih profesija u svrhu popunjavanja Europske baze podataka reguliranih profesija.\n \nDržavljani trećih država mogu pružati usluge turističkog vodiča na području Republike Hrvatske samo ako polože stručni ispit (opći i posebni dio), a navedenom mogu pristupiti ukoliko u Republici Hrvatskoj imaju prijavljeno prebivalište te smatramo da je navedeno zakonsko uređenje zadovoljavajuće. \n\nRješenje će se izdavati sukladno izdanom uvjerenju o položenom stručnom ispitu, a program stručnog ispita će biti propisan pravilnkom o stručnom ispitu.\n\nVezano uz ukidanje rješenja o ispunjavanju uvjeta turističkog vodiča smatramo da je potrebno navedeno izričito urediti zakonom, bez obzira što vodič možda neće imati potrebu za tim, s obzirom da ishođenje rješenja o ispunjavanju uvjeta za pružanje usluga turističkih vodiča automatski ne predstavlja registraciju slobodnog zanimanju. Zakon o općem upravnom postupku uređuje tko može biti stranka u postupku, a time i pravo podnijeti zahtjev za odjavu pružanja usluga.\n\nIzmjenama i dopunama Zakona o pružanju usluga u turizmu (Narodne novine, br. 42/20) iz travnja 2020. godine, koje su još na snazi, dana je mogućnost turističkim agancijama da za neizvršene paket aranžmane izdaju vaučere, na temelju kojih bi putnik imao pravo na zamjensko putovanje ili povrat novca u roku 14 dana od isteka roka od 180 dana od prestanka posebnih okolnosti. Novi prijedlog izmjena i dopuna Zakona trebao bi stupiti na snagu tokom travnja 2021. godine, dakle godinu dana nakon uvođenja izmjena i dopuna u 2020. godini. \n\nNije moguće prihvatiti prijedlog da rok za izvršenje povrata novca putnicima bude 31.12.2021. naime zbog nesuklađenja s odredbama Direktive 2015/2302 o putovanjima u paket-aranžmanima i povezanim putnim aranžmanima, u pogledu članka 38.a važećeg Zakona Europska komisija je protiv Republike Hrvatske, 30. listopada 2020. godine, pokrenula druga fazu postupka zbog povrede prava Europske unije (obrazloženo mišljenje), te je donošenje izmjena Zakona kojima se članak 38.a briše nužno radi suklađivanja s navedenom Direktivom i izbjegavanja postupka pred Sudom Europske unije kao i zaštite samih potrošača.\n \nSukladno prijelaznoj odredbi Nacrta prijedloga Zakona, iznimno, uz pristanak putnika vaučer se može iskoristiti za sklapanje ugovora o zamjenskom putovanju u paket-aranžmanu jednake, veće ili niže vrijednosti i/ili kvalitete te izlet ili drugu uslugu putovanja, u roku godine dana od njegovog izdavanja.\n\nVezano uz jamčevinu, napominjemo da je i prema ranije važećem Zakonu o pružanju usluga u turizmu (NN 68/07, 88/10, 30/14, 89/14 i 152/14) jamčevina za slučaj nesolventnosti bila propisana u obliku polica osiguranja i bankarskih garancija te je, s obzirom na uspostavljenu i ustaljenu praksu, i novim Zakonom o pružanju usluga u turizmu (NN 130/17) zadržan isti sustav zaštite od nesolventnosti. \n\nVezano uz problem likvidnosti turističkih agencija skrećemo pozornost da je Vlada Republike Hrvatske na sjednici dana 4. veljače 2021. godine donijela Odluku o usvajanju Programa dodjele državnih potpora sektoru turizma i sporta u aktualnoj pandemiji COVID-a 19 u okviru kojeg će se osigurati financijska podrška poduzetnicima koji obavljaju djelatnost u sektoru turizma, uključujući i turističke agencije s ciljem ublažavanja posljedica krize na njihovo poslovanje. Mjere iz tog Programa usmjerene su na nadoknađivanje manjka likvidnosti poduzetnicima u navedenim sektorima i to kroz omogućavanje pristupa financijskim sredstvima uz uvjete povoljnije od uobičajenih na financijskim tržištima, a radi osiguranja opstanka, očuvanja zaposlenosti i ublažavanja teškoća u poslovanju za vrijeme trajanja krize te stvaranja preduvjeta za što brži oporavak nakon krize te smatramo da će isto povoljno utjecati i na status turističkih agencija.\n \nTakođer, predmet ovoga Zakona nije niti mjera potpora za isplatu plaća u minimalnom iznosu 4000 kn, a ista je u nadležnosti Ministarstva rada, mirovinskoga sustava, obitelji i socijalne politike"]
[16,"Marija Patrlj","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU,\n1.OPĆE INFORMACIJE","Godinama radim u prosvjeti i često sam surađivala s turističkim vodičima sve dok sama nisam postala jedna od nas.Puno sam učila i širila svoje znanje i vidike putujući,istražujući i stalno učeći jezike,povijest,kulturnu baštinu.Zaista smatram da se treba dobro promisliti kome se i na koji način daje licenca da bi netko turistima govorio o našoj povijesti,identitetu i kulturnoj baštini jer sam na jednom od posljednjih putovanja po Hrvatskoj imala prilike slušati totalne neistine o novijoj hrvatskoj povijesti da sam se jedva suzdržala od loših komentara i javnog negodovanja istih, a radi se o hrvatskom građaninu. Da licenca,ali da znanje hrvatske povijesti!","Primljeno na znanje","Nije konkretna primjedba na Obrazac, već općeniti komentar."]
[17,"Josipa Santini","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU,\n1.OPĆE INFORMACIJE","U potpunosti podržavam tekst Zajednice društava turističkih vodiča Hrvatske pod naslovom \"Besramno ponižavanje baštine, struke i hrvatskih turističkih vodiča\" i žao mi je da niste usvojili niti jedan prijedlog naših predstavnika. \nTuristički vodiči ne traže privilegije, već iste kriterije za sve, bili oni hrvatski državljani ili stranci. Samo dobro poznavanje naše povijesne i kulturne baštine, načina života, običaja kroz programe edukacije i odgovarajuće ispite garant su adekvatnog predstavljanja naše prekrasne zemlje, koja je na žalost   sve manje \"naša\".","Primljeno na znanje","Nije konkretna primjedba na Obrazac, već općeniti komentar."]
[18,"IVICA ŠKRILJEVEČKI","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU,\n2.ANALIZA ISHODA NACRTA PRIJEDLOGA ZAKONA","Na koji način točno važeći Zakon o pružanj usluga u turizmu čini prepreke slobodi poslovnog nastana i pružanju usluga na unutarnjem tržištu, i s kojim točkama direktive 2013/55/EU je u konfliktu prema mišljenju Europske komisije? S obzirom da i hrvatski državljani polažu posebni dio stručnog ispita koji je organiziran po županijama bez ograničenja u broju županija koje žele položiti i bez obzira u kojoj županiji imaju bilo prebivalište ili boravište, ne postoji niti jedan primjetljiva zapreka da isto ne učine strani turistički vodiči.\nU pogledu priznavanje kvalifikacija, zanimanje turističkog vodiča je geografsko-tematski specifično što znači da je znanje lokalno vezano te ima i najviše smisla da se ispiti polažu lokalnu. Neurokirurg može jednako operirati ljudski mozak u RH ili Poljskoj, ali ne može jednako operirati ptičji mozak jer to nije njegovo područje djelovanja. Turistički vodič koji je educiran za područje Poljske i do sada je turiste vodio po Krakovu, ne može automatizmom dobiti priznanje kvalifikacija za vodiča na području Republike Hrvatske, posebice neku manje područje npr. Split, jer ne poznaje lokalnu povijest, običaje, mentalitet niti dijalekt. Uvodeći 'liberalizacijom' tako priučenog stranog vodiča u zaštićeni lokalitet degradira se i obezvrijeđuje destinacija ali i profesija turističkog vodiča.","Nije prihvaćen","Sukladno važećem zakonskom uređenju, turistički vodič državljanin Republike Hrvatske, kao i turistički vodič državljanin države članice Europske unije koji bi pružao usluge na privremenoj i povremenoj osnovi, za pružanje usluga na cijelom teritoriju Republike Hrvatske morao bi položiti ukupno 21 posebni dio ispita, što se smatra ograničenjem u pružanju usluga turističkog vodiča."]
[19,"Božidarka Šćerbe Haupt","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU,\n2.ANALIZA ISHODA NACRTA PRIJEDLOGA ZAKONA","Vi iznosite zaključak kako treba ukinuti fragmentarnost ispita zbog slijedećeg,  kako pišete: \n\"Naime, turistički vodiči iz jedne države članice mogu pružati usluge u drugoj na privremenoj ili povremenoj osnovi ili ostvariti poslovni nastan. Važeći Zakon o pružanju usluga u turizmu propisuje da turistički vodič iz druge države članice EU koji želi privremeno i povremeno pružati usluge može iste pružati na zaštićenim cjelinama (lokalitetima) samo ako položi posebni dio stručnog ispita, a isti je prema Zakonu i provedbenom propisu organiziran po županijama. Ovim izmjenama omogućuje se donošenje provedbenih propisa temeljem kojih bi stručni ispit za posebni dio bio organiziran na drugačiji način te bi se ukinula fragmentarnost posebnog dijela ispita.\"\nSmatram da to krivo tumačite\nObrazloženje:\nStrani vodič može voditi predočenjem svojih kvalifikacija, ili predočenjem jednogodišnje prakse po Hrvatskoj, no ne i po zaštićenim lokalitetima kao što to ne može niti vodič sa područje R.Hrvatske, sa hrvatskom domovnicom i položenim samo općim dijelom ispita. Dakle, strani vodič nije doveden u neravnopravni položaj, što je u cijeloj priči najbitnije. Strani vodič može kao i hrvatski vodič položiti ispite iz pojedinih županija i time steći  pravo vođenja po zaštićenim lokalitetima po tim županijama.\nVeć samim tim što strani vodić, prema direktivi smije voditi po R.Hrvatskoj predočenjem radnog iskustva u trajanju od jedne godine izdvaja ga, tj. dovodi u povoljniji položaj naspram našim vodičima koji moraju položiti teške ispite.\nUkoliko promijenite bilo što ovim odlukama, samo ćete još više opteretiti financijsku situaciju hrvatskih turističkih vodiča koji će morati ponovo izdvojiti novce za uvjerenja, iskaznice, rješenja....\nNišta drugo nećete postići, budući strani vodići već sada neometano vode, ali i polažu naše ispite!","Nije prihvaćen","Sukladno važećem zakonskom uređenju, turistički vodič državljanin Republike Hrvatske, kao i turistički vodič državljanin države članice Europske unije koji bi pružao usluge na privremenoj i povremenoj osnovi, za pružanje usluga na cijelom teritoriju Republike Hrvatske morao bi položiti ukupno 21 posebni dio ispita, što se smatra ograničenjem u pružanju usluga turističkog vodiča"]
[20,"IVICA ŠKRILJEVEČKI","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU,\n3.ANALIZA UTVRĐENIH IZRAVNIH UČINAKA  ","Gospodarska procjena je kriva pa tako i analiza na zaštitu tržišnog natjecanja jer turistički vodiči iz RH neće moći konkurirati stranim 'vodičima' koji dolaze iz teritorijalno i populacijski 20 puta većih država.\nSocijalni učinci će biti da će vodiči ostati bez posla zbog nelojalne konkurencije, te postati socijalni slučajevi.\nMladi visokoobrazovani ljudi koji su nedostatak poslova u struci kompenzirali radom kao turistički vodiči, biti će primorani na neperspektivnu burzu rada koja im ne može ponuditi adekvatna radna mjesta, te će se vjerojatno odseliti, što za RH znači daljnje osiromašavanje u viskooobrazovnim kadrovima.\nD pozicije ljudskih prava, dijelu turističkih vodiča će se ovakvom krivom 'liberalizacijom' tržišta onemogučiti pravo na rad jer će se stvoriti uvjeti nelojalne konkurencije i nepovoljnog poslovnog okruženja (ucjenjivanje angažanom i spuštanjem cijene rada).","Primljeno na znanje","Prethodnom procjenom učinaka na zaštitu tržišnog natjecanja nisu utvrđeni veliki izravni učinci na zaštitu tržišnog natjecanja u odnosu na veliki broj adresata, stoga nema potrebe provoditi procjenu učinaka propisa u tom dijelu.\n\nPrivremeno i povremeno pružanje usluga turističkih vodiča u Republici Hrvatskoj uređeno je od početka 2015. godine te se u Republici Hrvatskoj nisu dogodili tektonski poremećaji glede pristupa profesiji odnosno velikog pada prihoda i viška pružatelja usluga turističkih vodiča. Naime od 2015. godine u Republici Hrvatskoj se prosječno svake godine prijavi cca 100 turističkih vodiča iz drugih država članica Europske unije.\n\nZa privremeno i povremeno pružanje usluga turističkog vodiča u 2020. godini u Republici Hrvatskoj bilo je prijavljeno 75 turističkih vodiča, o čemu možete pronaći podatke na mrežnim stranicama Ministarstva, u rubrici „Priznavanje inozemenih stručnih kvalifikacija iz područja turizma“. Usporedbe radi, taj broj za 2019. godinu iznosio je 110. U najvećem broju bilo je riječ o turističkim vodičima državljanima Slovenije."]
[21,"IVICA ŠKRILJEVEČKI","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU,\n3.ANALIZA UTVRĐENIH IZRAVNIH UČINAKA  ","Polaganje stručnog ispita za turističke vodiče je već banalizirano dopuštanjem raznim učilištima da provode 'ekspres tečajeve' upitne kvalitete.\nKao što ste i sami konstatirali, ta praksa doprinosi povećenju broja turističkih vodiča što bi značilo da je pristup tržištu prilično liberalan.\nTo što je dijelu turističkih vodiča ta djelatnost samo dodatni izvor prihoda nikako nije krivica vodiča već posljedica:\nA) visoke sezonalnosti hrvatskog turizma gdje se u srpnju i kolovozu ostvari 62% svih noćenja, dok je prosjek EU 34,6%\nB) zbog niskih primanja i u drugim sektorima, osobe postaju turistički vodiči barem privremeno jer prepoznaju potrebu tržišta\nNezahvalno je licitirati brojem vodiča u listopadu 2020, jej je zbog pandemije katastrofalna godina za turizam općenito a pogotovo za vodiče. Neki vodič zasigurno imaju registriranu djelatnost 79.11 putničke agencije koje pokrivaju širi opseg poslova od djelatnosti 79.90.\nGospodarske učinke, gdje domaće tržište trebaju preplaviti stranci (omjer stanovništva RH/ostatak EU) opravdavate također budućim promjenama pravilnika o edukaciji turističkih vodiča i znatnim smanjenjem zaštićenih cjelina (lokaliteta9 na kojima mogu voditi jedino turistički vodiči s položenim ispitom. Smanjenjem broja zaštićenih lokaliteta smanjiti će se i potražnja za stručnim ispitom za iste, te vjerojatno imati negativne posljedice ne samo za vodiče koji će dobiti nelojalnu konkurenciju već i za sve ustanove koje trenutno rade edukaciju za turističke vodiče na području RH.","Primljeno na znanje","Sukladno Zakonu o znanosti i visokom obrazovanju (NN 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17) visoka učilišta su sveučilište te fakultet i umjetnička akademija u njegovom sastavu, veleučilište i visoka škola, a visoka učilišta mogu biti javna i privatna, dok prema važećem Zakonu o pružanju usluga u turizmu rješenje o imenovanju ispitne komisije za polaganje stručnog ispita za turističkog vodiča može se izdati samo onom visokom učilištu koje izvodi najmanje stručni ili sveučilišni studij na preddiplomskoj razini u području turizma ili imaju smjer ili nastavne predmete iz područja turizma.\n\nVezano uz broj vodiča, procjenom se pokušalo utvrditi kolikom broju od ukupno 5500 turističkih vodiča, je pružanje tih usluga osnovni izvor prihoda. Broj fizičkih osoba koje pružaju usluge koje se vode pod NKD razredom 79.90, koji uključuje i neke druge usluge, je pritom samo orijenitir pri procjeni toga broja. Konačni zaključak stručnog nostitelja je da četvrtina od 5500 turističkih vodiča u Republici Hrvatskoj pruža te usluge kao glavno zanimanje.\n\nPrivremeno i povremeno pružanje usluga turističkih vodiča u Republici Hrvatskoj uređeno je od početka 2015. godine te se u Republici Hrvatskoj nisu dogodili tektonski poremećaji glede pristupa profesiji odnosno velikog pada prihoda i viška pružatelja usluga turističkih vodiča. Naime od 2015. godine u Republici Hrvatskoj se prosječno svake godine prijavi cca 100 turističkih vodiča iz drugih država članica Europske unije.\n\nZa privremeno i povremeno pružanje usluga turističkog vodiča u 2020. godini u Republici Hrvatskoj je bilo prijavljeno 75 turističkih vodiča, o čemu možete pronaći podatke na mrežnim stranicama Ministarstva, u rubrici „Priznavanje inozemenih stručnih kvalifikacija iz područja turizma“. Usporedbe radi, taj broj za 2019. godinu iznosio je 110. U najvećem broju bilo je riječ o turističkim vodičima državljanima Slovenije, a i u narednom razdoblju se ne očekuje značajan porast broja privremenih i povremenih pužatelja usluga iz drugih država članica."]
[22,"Ivo Dujmović","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU,\n3.ANALIZA UTVRĐENIH IZRAVNIH UČINAKA  ","Polaganje stručnog ispita za vodiče je več dovoljno pojednostavljeno gotovo banalizirano i ne ide nikako sa zadržavanjem visoke i kvalitetne usluge.  Tome će još više pridonjeti uvođenje nacionalnog jedinstvenog ispita i dozvola da svi  vode sve, uključujući i vodiče iz EU. Zanimanje koje je bi trebalo biti od nacionalnog interesa, jer su vodiči često jedini od kojih gost dobiva informaciju i znanje o jednom kraju ili zemlji pretvara se u usputnu uslugu. Hrvatska povijest je kompleksna i ponekad teška za objasniti. Zanima me hoče li npr mađarski ili talijanski vodič  imožda imati svoje viđenje povijesti na ovim prostorima i tako je interpretirati? Što je sa temama Domovinskog rata koje često zanimaju goste a mogu biti prezentirana krivo i na štetu ugleda i imagea Hrvatske??\nAko se več mora po direktivama uvesti nacionalni stručni ispit i ukinuti županijske licence onda bi se trebalo više poraditi na zaštičenim cijelinama i lokalitetima i u njih uključiti ne samo povijesne lokalitete, stare djelove gradova, nacionalne parkove itd  več i mjesta od posebnog značaja za povjest RH  poput grada Vukovara.\nHvala","Primljeno na znanje","Nije konkretna primjedba na Obrazac, već općeniti komentar."]
[23,"OBORD d.o.o.","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU,\n3.ANALIZA UTVRĐENIH IZRAVNIH UČINAKA  ","Poslijednji odlomak točke 1. o vaučerima nije istinit. Osiguravajuća društva ne pokrivaju slučaj pandemije - niti policom osiguranja jamčevine niti bilo kojoj drugom policom. Potrošači neće moći tražiti povrat uplaćenog novca od osiguravajućih društava!","Primljeno na znanje","Povrat uplaćenog novca od osiguravajućih društava putnici će tražiti samo u slučaju stečaja turističkih agencija no svjesna problema turističkih agencija skrećemo pozornost da je Vlada Republike Hrvatske na sjednici dana 4. veljače 2021. godine donijela Odluku o usvajanju Programa dodjele državnih potpora sektoru turizma i sporta u aktualnoj pandemiji COVID-a 19 (Narodne novine, broj 10/21) u okviru kojeg će se osigurati financijska podrška poduzetnicima koji obavljaju djelatnost u sektoru turizma, uključujući i turističke agencije s ciljem ublažavanja posljedica krize na njihovo poslovanje. Mjere iz tog Programa usmjerene su na nadoknađivanje manjka likvidnosti poduzetnicima u navedenim sektorima i to kroz omogućavanje pristupa financijskim sredstvima uz uvjete povoljnije od uobičajenih na financijskim tržištima, a radi osiguranja opstanka, očuvanja zaposlenosti i ublažavanja teškoća u poslovanju za vrijeme trajanja krize te stvaranja preduvjeta za što brži oporavak nakon krize te smatramo da će isto povoljno utjecati i na status turističkih agencija."]
[24,"AJLIN ANDREIS SARUN","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU,\n3.ANALIZA UTVRĐENIH IZRAVNIH UČINAKA  ","Nije mi jasno kako će se ukidanjem polaganja detaljnijeg ispita po županijama u korist općenitijeg nacionalnog ispita poboljšati kvaliteta? Zašto se Hrvatska želi ugledati na zemlje koje nisu toliko poznate po znamenitostima i povijesti poput Njemačke, a ne na nama slične poput Grčke i Italije , koje itekako štite svoju kulturnu baštinu kao i radna mjesta svojih građana. Bojim se da nadležni nisu svjesni do kojih će problema ovakva izmjena Zakona dovesti, i to ne samo financijskih na području tržišta rada, nego i političkih, obzirom na otvaranje mogućnosti neupućenima da komentiraju našu daljnju i bližu povijest. Šteta što Hrvatska sve manje teži tome da bude zemlja znanja i kvalitete.","Primljeno na znanje","Nije konkretna primjedba na Obrazac, već općeniti komentar."]
[25,"Božidarka Šćerbe Haupt","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU,\n3.ANALIZA UTVRĐENIH IZRAVNIH UČINAKA  ","Liberalizacija tržišta nije ugrožena, stoga Ne brisati organizaciju posebnog stručnog dijela ispita za turističkog vodiča po županijama.\nPlanirate \"novi Pravilnik o stručnom ispitu za turističke vodiče, čije je donošenje planirano do kraja lipnja 2021. godine, točno definirati organizacija ispita za turističkog vodiča.\" Postojeća situacija je sasvim zadovoljavajuća. Također, do kraja lipnja 2021. godine planirate  donijeti i novi pravilnik o popisu zaštićenih cjelina (lokaliteta), kojim će se značajno smanjiti popis zaštićenih lokaliteta, a koji su dio programa posebnog dijela stručnog ispita za vodiče. 31.siječnja 2019. smo sudjelovali u e-savjetovanju na tu temu, no niste nikada razmotrili naše komentare niti nam dali odgovore na njih. Ne znam na osnovu ćega sada želite donijeti taj Pravilnik. Dalje kažete \"Time će se pojednostaviti polaganje stručnog ispita za turističkog vodiča  i olakšati pristup pružanju  usluga turističkog vodiča na tržištu, sa zadržavanjem visoke kvalitete usluge\", što je nevjerojatna i neistinita tvrdnja.\nTime ćete samo pogodovati izdavanju novih iskaznica i rješenja za više od 5500 turističkih vodiča u R.Hrvatskoj.","Primljeno na znanje","Nije konkretna primjedba na Obrazac, već općeniti komentar."]
[26,"Andrea Tedeschi","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU,\n3.ANALIZA UTVRĐENIH IZRAVNIH UČINAKA  ","Poštovani,\npomno pročitajte prijedloge naših predstavnika i pokušajte ih svatiti, očito vam to nije lako ali pokušajte.\nNitko od nas ne traži niti smatra da treba \"pojednostaviti polaganje sručnog ispita za turističkog vodiča i olakšati pristup pružanju usluga turističkog vodiča na tržištu....\"kako navodite jer time nema zdrave pameti da se zadrži visoka kvaliteta usluge kako navodite ! \nVodič u Hrvatskoj se postaje ne samo polaganjem ispita nego  željom voljom znanjem i ljubavlju prema svojoj državi županiji gradu i otoku. Ne trebaju nam strani državljani koji će doći , krivo interpretirati sve što posjete i time zadovoljiti formu pružanja usluga u turizmu.Ne trebaju ni svi vodiči znati sve o svemu i voditi kroz cijelu državu jer je to nemoguće i iscrpljujuće za svih. Hrvatskom turizmu trebaju hrvatski turistički vodiči koji poznaju svoju državu i svoj kraj . Prekinite prostituciju naše povijesti , našeg zvanja, prekinite prodavati ono što nam kao građanima pripada. Svaka naša županija je blago za sebe koja sadrži svoju povijest i tradiciju, svaka županija i regija zaslužuje da se zna sve o njoj, svaki spomenik zaslužuje točnu interpretaciju , pa umjesto da sve banalizirate napravite nešto za Hrvatsku i natjerajte da se uči više o njoj a ne manje. Jedno smjelo poređenje bi bilo da strani ili domaći doktor nabroji sve organe ljudskog tijela i time dobije licencu za liječiti ljude a nema pojma o čemu služi koji organu. UOZBILJITE SE,\nPOSLUŠAJTE PRIJEDLOGE I AKO IH NE RAZUMIJETE RADO ĆEMO VAM IH PONOVO OBJASNITI HVALA.","Primljeno na znanje","Nije konkretna primjedba na Obrazac, već općeniti komentar."]
[27,"IVICA ŠKRILJEVEČKI","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU,\n4.TEST MALOG I SREDNJEG PODUZETNIŠTVA (MSP TEST)","Kako je proveden Test malog i srednjeg poduzetništva i koji su učinci utvrđeni? Bez tih podataka nije jasno kako ste došli do toga da 'nisu utvrđeni značajni učinci'!!!","Primljeno na znanje","Provedbom prethodnog testa malog i srednjeg poduzetništva nisu utvrđeni učinci koji bi zahtijevali provedbu testa malog i srednjeg poduzetništva. Prethodni test malog i srednjeg poduzetništva je dio Obrasca prethodne procjene učinaka propisa, a javno savjetovanje o tom Obrascu za ovaj Nacrt prijedloga zakona bilo je tijekom rujna 2020. godine te je isti dostupan na ovom portalu."]
[28,"IVICA ŠKRILJEVEČKI","OBRAZAC ISKAZA O PROCJENI UČINAKA PROPISA ZA NACRT PRIJEDLOGA ZAKONA O IZMJENAMA I DOPUNAMA ZAKONA O PRUŽANJU USLUGA UTURIZMU,\n7.OPTIMALNO RJEŠENJE","Optimalna rješanja što se tiču turističkih vodiča niste slušali tijekom rada Radnih skupina niti kroz prijašnja esavjetovanja i komunikaciju s udrugama turističkih vodiča i drugim strukovnim udrugama.","Primljeno na znanje","Nije konkretna primjedba već općeniti komentar."]